cyanic-selkie/wikianc huggingface dataset:
ಕ್ಯಾಲ್ಗರಿ
ಕ್ಯಾಲ್ಗರಿಯ ಸುತ್ತಮುತ್ತಲ ಪ್ರದೇಶಗಳು
ನಗರದ ಮಧ್ಯಭಾಗವು ಅಕ್ಕಪಕ್ಕದಲ್ಲಿ ಐದು ನಗರಗಳನ್ನು ಒಳಗೊಂಡಿದೆ: ಎಯು ಕ್ಲೈರ್‌ (ಫೆಸ್ಟಿವಲ್ ಡಿಸ್ಟ್ರಿಕ್ಟ್ಅನ್ನೂ ಒಳಗೊಂಡು), ಡೌನ್‌ಟೌನ್ ವೆಸ್ಟ್ ಎಂಡ್‌, ಡೌನ್‌ಟೌನ್ ಕಮರ್ಶಿಯಲ್ ಕೋರ್‌, ಚೈನಾಟೌನ್ ಮತ್ತು ಡೌನ್‍‌ಟೌನ್ ಈಸ್ಟ್ ವಿಲೇಜ್‌ (ರಿವರ್ಸ್ ಜಿಲ್ಲೆಯ ಭಾಗವೂ). ಕಮರ್ಶಿಯಲ್ ಕೋರ್ಅನ್ನು ಅನೇಕ ಜಿಲ್ಲೆಗಳಾಗಿ ವಿಭಾಗಿಸಲಾಗಿದೆ, ಅವುಗಳೆಂದರೆ ಸ್ಟೀಫನ್ ಅವೆನ್ಯೂ ರಿಟೈಲ್ ಕೋರ್, ಎಂಟರ್ಟೈನ್ಮೆಂಟ್ ಜಿಲ್ಲೆ, ಆರ್ಟ್ಸ್ ಜಿಲ್ಲೆ ಮತ್ತು ಗೌರ್ನ್ಮೆಂಟ್ ಜಿಲ್ಲೆ. 9ನೇ ಅವೆನ್ಯೂವಿನ ದಕ್ಷಿಣ ಮತ್ತು ನಗರಮಧ್ಯಕ್ಕಿಂತ ಭಿನ್ನವಾಗಿರುವುದು ಕ್ಯಾಲ್ಗರಿಯ ಅತಿ ಹೆಚ್ಚಿನ ಜನಸಾಂದ್ರತೆಯಿರುವ ಪಕ್ಕದ ನಗರ ಬೆಲ್ಟ್‌ಲೈನ್‌. ಈ ಪ್ರದೇಶವು ಅನೇಕ ಸಮುದಾಯಗಳನ್ನು ಹೊಂದಿದೆ, ಅವುಗಳೆಂದರೆ ಕೊನ್ನಾಟ್, ವಿಕ್ಟೋರಿಯಾ ಕ್ರಾಸಿಂಗ್ ಮತ್ತು ರಿವರ್ಸ್ ಜಿಲ್ಲೆಯ ಒಂದು ಭಾಗ. ಬೆಲ್ಟ್‌ಲೈನ್‌ ಕ್ಯಾಲ್ಗರಿಯ ಕೇಂದ್ರದ ಜನಸಾಂದ್ರತೆ ಮತ್ತು ಜೀವಂತಿಕೆಯನ್ನು ಹೆಚ್ಚಿಸಲು ಪೌರಾಡಳಿತ ಸರ್ಕಾರ ವು ನಿರ್ವಹಿಸುವ ಪ್ರಮುಖ ಯೋಜನೆಗಳು ಮತ್ತು ನವಚೈತನ್ಯ ಕಾರ್ಯಗಳಿಗೆ ಕೇಂದ್ರವಾಗಿದೆ.
ಪಕ್ಕದಲ್ಲಿ ಅಥವಾ ನೇರವಾಗಿ ನಗರದ ಮಧ್ಯಭಾಗದಿಂದ ಹರಡಿರುವವೆಂದರೆ ಒಳ-ನಗರ ಸಮೂಹಗಳು. ಅವುಗಳೆಂದರೆ ಕ್ರೆಸೆಂಟ್ ಹೈಟ್ಸ್, ಹೌಸ್‌ಫೀಲ್ಡ್ ಹೈಟ್ಸ್/ಬ್ರಿಯರ್ ಹಿಲ್, ಹಿಲ್‌ಹರ್ಸ್ಟ್/ಸನ್ನಸೈಡ್ (ಕೆನ್ಸಿಂಗ್ಟನ್ BRZ), ಬ್ರಿಡ್ಜ್‌ಲ್ಯಾಂಡ್, ರೆನ್‌ಫ್ರೂ, ಮೌಂಟ್ ರಾಯಲ್, ಮಿಷನ್, ರಾಮ್ಸೆ ಹಾಗೂ ಪೂರ್ವಕ್ಕಿರುವ ಇಂಗಲ್‌ವುಡ್ ಮತ್ತು ಆಲ್ಬರ್ಟ್ ಪಾರ್ಕ್/ರಾಡಿಸನ್ ಹೈಟ್ಸ್. ಒಳ-ನಗರವು ಅಕ್ಕಪಕ್ಕದಲ್ಲಿ ಹೆಚ್ಚುಕಡಿಮೆ ಒತ್ತಾಗಿರುವ ಪ್ರದೇಶಗಳನ್ನು ಹೊಂದಿದೆ, ಅವುಗಳೆಂದರೆ ಉತ್ತರಕ್ಕೆ ರೋಸ್‌ಡೇಲ್ ಮತ್ತು ಮೌಂಟ್ ಪ್ಲೆಸೆಂಟ್; ಪಶ್ಚಿಮಕ್ಕೆ ಬೊನೆಸ್, ಪಾರ್ಕ್‌ಡೇಲ್ ಮತ್ತು ಗ್ಲೆಂಡೇಲ್; ದಕ್ಷಿಣಕ್ಕೆ ಪಾರ್ಕ್ ಹಿಲ್, ದಕ್ಷಿಣ ಕ್ಯಾಲ್ಗರಿ (ಮಾರ್ಡ ಲೂಪ್ಅನ್ನೂ ಒಳಗೊಂಡು), ಬ್ಯಾಕ್‌ವ್ಯೂ, ಆಲ್ಟಡೋರ್ ಮತ್ತು ಕಿಲ್ಲರ್ನೆ; ಹಾಗೂ ಪೂರ್ವಕ್ಕೆ ಫಾರೆಸ್ಟ್ ಲಾನ್/ಇಂಟರ್‌ನ್ಯಾಷನಲ್ ಅವೆನ್ಯೂ. ಇವುಗಳಿಂದ ಆಚೆಗೆ, ಸಾಮಾನ್ಯವಾಗಿ ಹೆದ್ದಾರಿಗಳಿಂದ ಬೇರ್ಪಡಿಸಲ್ಪಟ್ಟ ಉಪನಗರ ಸಮೂಹಗಳಿವೆ, ಅವುಗಳೆಂದರೆ ಸಾಮರ್ಸೆಟ್, ಕಂಟ್ರಿ ಹಿಲ್ಸ್, ಸನ್‌ಡ್ಯಾನ್ಸ್ ಮತ್ತು ಮ್ಯಾಕ್‌ಕೆಂಜೀ ಟೌನೆ. ನಗರದ ಮಿತಿಯಲ್ಲಿ ಸುಮಾರು 180 ವಿಭಿನ್ನ ನಗರಗಳು ಅಕ್ಕಪಕ್ಕದಲ್ಲಿವೆ.
ಕ್ಯಾಲ್ಗರಿಯ ಅಕ್ಕಪಕ್ಕದ ನಗರಗಳಲ್ಲಿ ಕೆಲವು ಆರಂಭದಲ್ಲಿ ಪ್ರತ್ಯೇಕ ಪಟ್ಟಣಗಳಾಗಿದ್ದವು. ನಗರವು ಬೆಳೆದಂತೆ ಅವು ಅದರಿಂದ ವಶಪಡಿಸಿಕೊಳ್ಳಲ್ಪಟ್ಟವು. ಅವುಗಳೆಂದರೆ ಬೊನೆಸ್‌, ಓಗ್ಡನ್, ಮೋಂಟ್ಗೊಮೆರಿ, ಫಾರೆಸ್ಟ್ ಲಾನ್, ಮಿಡ್ನಾಪೋರ್, ರೋಸ್‍‌ಡೇಲ್ ಹಾಗೂ ಇತ್ತೀಚೆಗೆ 2007ರಲ್ಲಿ ಶೆಪಾರ್ಡ್‌.
ಹವಾಗುಣ
ಕೊಪ್ಪೆನ್ ಹವಾಗುಣ ವರ್ಗೀಕರಣ ವ್ಯವಸ್ಥೆಯ ಪ್ರಕಾರ, ಕ್ಯಾಲ್ಗರಿಯ ಹವಾಗುಣವು ಆರ್ದ್ರ ಭೂಖಂಡವಾಗಿದೆ (ಕೊಪ್ಪೆನ್ ಹವಾಗುಣ ವರ್ಗೀಕರಣ Dfb, USDA ಪ್ಲ್ಯಾಂಟ್ ಹಾರ್ಡಿನೆಸ್ ಜೋನ್ 3a). (ಆದರೂ ಅದರ ಆರ್ದ್ರತೆಯ ಮಟ್ಟವು ತುಂಬಾ ಕಡಿಮೆಯಾಗಿದೆ). ಇದು ಪ್ರಬಲ ಅರೆ-ನಿರಾರ್ದ್ರ ಪ್ರಭಾವಗಳು, ದೀರ್ಘಕಾಲ, ಶುಷ್ಕ, ಶೀತ ಆದರೆ ಹೆಚ್ಚು ವ್ಯತ್ಯಾಸಗೊಳ್ಳುವ ಚಳಿಗಾಲ ಹಾಗೂ ಅಲ್ಪಾವಧಿಯ, ಮಧ್ಯಮ ಪ್ರಮಾಣದ ಬೆಚ್ಚಗಿನ ಬೇಸಿಗೆ ಕಾಲವನ್ನು ಹೊಂದಿದೆ. ಹವಾಗುಣವು ನಗರದ ಎತ್ತರ ಸ್ಥಳಗಳಿಂದ ಮತ್ತು(ಬೆಟ್ಟ-ಗುಡ್ಡ ಕಲ್ಲು ಬಂಡೆಗಳ) ರಾಕಿ ಪರ್ವತಗಳ ಸಾಮಿಪ್ಯದಿಂದ ಹೆಚ್ಚು ಪ್ರಭಾವಕ್ಕೊಳಗಾಗುತ್ತದೆ. ಕ್ಯಾಲ್ಗರಿಯ ಚಳಿಗಾಲವು ಅಹಿತಕರ ಚಳಿಯನ್ನು ಹೊಂದಿರುತ್ತದೆ; ಆದರೆ ಚಳಿಗಾಲದ ತಿಂಗಳಲ್ಲಿ ಪರ್ವತಗಳಿಂದ ನಗರಕ್ಕೆ ಬೆಚ್ಚಗಿನ, ಶುಷ್ಕ ಚಿನುಕ್ ಗಾಳಿ ಬೀಸುತ್ತದೆ. ಇದು ಕ್ಯಾಲ್ಗರಿಯನ್ನರಿಗೆ ಚಳಿಯಿಂದ ಸ್ವಲ್ಪ ಪ್ರಮಾಣದ ಮುಕ್ತಿಯನ್ನು ನೀಡುತ್ತದೆ. ಈ ಗಾಳಿಯು ಚಳಿಗಾಲದಲ್ಲಿ ಇಲ್ಲಿನ ತಾಪಮಾನವನ್ನು ಕೆಲವು ಗಂಟೆಗಳಲ್ಲಿ ಸುಮಾರು 15 C-changeನಷ್ಟು ಹೆಚ್ಚಿಸುತ್ತದೆ ಹಾಗೂ ಅನೇಕ ದಿನಗಳ ಕಾಲ ಉಳಿಯುತ್ತದೆ. ಚಿನುಕ್ ಗಾಳಿಯು ಕ್ಯಾಲ್ಗರಿಯ ಚಳಿಗಾಲದಲ್ಲಿ ಸಾಮಾನ್ಯವಾಗಿರುತ್ತದೆ. ಸುಮಾರು 100 ವರ್ಷಗಳ ಹವಾಗುಣ ವೀಕ್ಷಣೆಯಲ್ಲಿ ಕೇವಲ ಒಂದು ತಿಂಗಳು (1950ರ ಜನವರಿ) ಮಾತ್ರ ನಗರವು ಈ ಉಷ್ಣಗಾಳಿಯನ್ನು ಪಡೆಯಲಿಲ್ಲ. ಚಳಿಗಾಲದ ಎಲ್ಲಾ ದಿನಗಳಲ್ಲಿ ಅರ್ಧಕ್ಕಿಂತಲೂ ಹೆಚ್ಚು ಪ್ರತಿದಿನ 0 Cನಷ್ಟು ಗರಿಷ್ಠ ತಾಪಮಾನವಿರುತ್ತದೆ.
ಕ್ಯಾಲ್ಗರಿಯು ವ್ಯತಿರಿಕ್ತ ಗುಣಲಕ್ಷಣಗಳನ್ನು ಹೊಂದಿರುವ ನಗರವಾಗಿದೆ. ಇಲ್ಲಿನ ತಾಪಮಾನವು 1893ರಲ್ಲಿ ಅತ್ಯಂತ ಕಡಿಮೆ -45 C ಮತ್ತು 1919ರಲ್ಲಿ ಅತ್ಯಂತ ಹೆಚ್ಚು 36 C ದಾಖಲಾಗಿದೆ. ಪ್ರತಿ ವರ್ಷಕ್ಕೆ ಐದು ದಿನಗಳಲ್ಲಿ ತಾಪಮಾನವು -30 Cಗಿಂತ ಕಡಿಮೆ ಇರುತ್ತದೆ. ವಿಪರೀತ ಚಳಿಯಿದ್ದರೂ ಸಾಮಾನ್ಯವಾಗಿ ದೀರ್ಘಕಾಲ ಉಳಿಯುವುದಿಲ್ಲ. ಎನ್ವೈರ್ನ್ಮೆಟ್ ಕೆನಡಾದ ಪ್ರಕಾರ ಕ್ಯಾಲ್ಗರಿಯ ಸರಾಸರಿ ತಾಪಮಾನವು, ಜನವರಿಯಲ್ಲಿ -9 Cನಷ್ಟಿರುವ ದೈನಂದಿನ ಸರಾಸರಿ ತಾಪಮಾನದಿಂದ ಹಿಡಿದು ಜುಲೈನಲ್ಲಿ 16 Cನಷ್ಟು ದೈನಂದಿನ ತಾಪಮಾನದವರೆಗೆ ಬದಲಾಗುತ್ತಿರುತ್ತದೆ.
ಈ ನಗರವು ಕೆನಡಾದಲ್ಲೇ ಹೆಚ್ಚು ಸೂರ್ಯ(ಪ್ರಖರತೆ) ಪ್ರಕಾಶವನ್ನು ಪಡೆಯುವ ನಗರವಾಗಿದೆ, ಇಲ್ಲಿ ವಾರ್ಷಿಕವಾಗಿ ಸುಮಾರು 2,400 ಗಂಟೆಗಳ ಕಾಲ ಬಿಸಿಲಿರುತ್ತದೆ. ನಗರದ ಈಶಾನ್ಯ ಭಾಗದಲ್ಲಿರುವ ಕ್ಯಾಲ್ಗರಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವು ವಾರ್ಷಿಕವಾಗಿ ಸರಾಸರಿ 412.6 mmನಷ್ಟು ಹಿಮ ಪಾತವನ್ನು ಪಡೆಯುತ್ತದೆ, ಇದರಲ್ಲಿ 320.6 mmನಷ್ಟು ಪ್ರಮಾಣವು ಮಳೆಯ ರೂಪದಲ್ಲಿ ಮತ್ತು 126.7 mmನಷ್ಟು ಮಂಜಿನ ರೂಪದಲ್ಲಿ ಬೀಳುತ್ತದೆ. ಹೆಚ್ಚಿನ ಪಾತವು ಮೇಯಿಂದ ಆಗಸ್ಟ್‌ನವರೆಗೆ ಕಂಡುಬರುತ್ತದೆ. ಅದರಲ್ಲೂ ಜೂನ್ ತಿಂಗಳಲ್ಲಿ ಅತಿ ಹೆಚ್ಚಿನ ಮಳೆಯಾಗುತ್ತದೆ. 2005ರ ಜೂನ್‌ನಲ್ಲಿ ಕ್ಯಾಲ್ಗರಿಯು 248 mmನಷ್ಟು ಪಾತವನ್ನು ಪಡೆಯಿತು, ಆ ಮೂಲಕ ಆ ತಿಂಗಳು ನಗರದ ದಾಖಲಾದ ಇತಿಹಾಸದಲ್ಲೇ ಅತ್ಯಂತ ಹೆಚ್ಚು ಮಳೆ ಬಿದ್ದ ತಿಂಗಳಾಯಿತು. ನಗರದಲ್ಲಿ ಶುಷ್ಕತೆಯು ವಾಡಿಕೆಯಂತಿರುತ್ತದೆ. ಇದು ವರ್ಷದ ಯಾವುದೇ ಸಮಯದಲ್ಲಿ ಕಂಡುಬರಬಹುದು, ಇದು ಕೆಲವೊಮ್ಮೆ ಅನೇಕ ತಿಂಗಳ ಕಾಲ ಅಥವಾ ಕೆಲವು ವರ್ಷಗಳ ಕಾಲವೂ ಮುಂದುವರಿಯಬಹುದು. ಪಾತವು ಪಶ್ಚಿಮದಿಂದ ಪೂರ್ವಕ್ಕೆ ಕಡಿಮೆಯಾಗುತ್ತದೆ; ಅದರ ಪರಿಣಾಮವಾಗಿ, ಪಶ್ಚಿಮದ ಹೊರವಲಯದಲ್ಲಿ ಹೆಚ್ಚಿನ ಮರಗಳ ಗುಂಪಿದೆ, ಆದರೆ ಪೂರ್ವ ಭಾಗದ ಗಡಿಯಲ್ಲಿ ಮರಗಳಿಲ್ಲದ ಹುಲ್ಲುಗಾವಲಿದೆ.
ದಕ್ಷಿಣ ಆಲ್ಬರ್ಟಾದಲ್ಲಿರುವ ಕ್ಯಾಲ್ಗರಿಯು ಹೆಚ್ಚಿನ ಚಳಿಗಾಲದಲ್ಲಿ ಹೆಚ್ಚು ಚಳಿಯಿರುವ ಅವಧಿಗಳಿರುತ್ತವೆ. (ಆದರೂ ಅವು ಬೆಚ್ಚಗಿನ ಅವಧಿಗಳಿಂದ ಮಧ್ಯೆ ಮಧ್ಯೆ ತಡೆಗಟ್ಟಲ್ಪಡುತ್ತವೆ). 1 ಸೆಂ.ಮೀಗಿಂತಲೂ ಹೆಚ್ಚಿನ ಹಿಮಪಾತವು ವರ್ಷದ 88 ದಿನಗಳಲ್ಲಿ ಕಂಡುಬರುತ್ತದೆ, ಇದು ಟೊರೊಂಟೊದಲ್ಲಿ 74 ದಿನಗಳ ಕಾಲ ಇರುತ್ತದೆ. ಆದರೆ ಹಿಮಪಾತವು (ಮತ್ತು ತಾಪಮಾನ) ಕ್ಯಾಲ್ಗರಿಯಾದ್ಯಂತ ಗಮನಾರ್ಹ ಪ್ರಮಾಣದಲ್ಲಿ ವ್ಯತ್ಯಾಸಗೊಳ್ಳಬಹುದು - ಹೆಚ್ಚಾಗಿ ಎತ್ತರದ ಸ್ಥಳಗಳ ವ್ಯತ್ಯಾಸದಿಂದಾಗಿ ಮತ್ತು ಪರ್ವತಗಳ ಸಾಮಿಪ್ಯದಿಂದಾಗಿ. ಹೈ ರಿವರ್ ನಗರವು (ಕ್ಯಾಲ್ಗರಿಯ ದಕ್ಷಿಣಕ್ಕಿದೆ) ಸರಾಸರಿ 14–15 ಸೆಂ.ಮೀನಷ್ಟು ಹಿಮಪಾತವನ್ನು ಪಡೆಯುತ್ತದೆ. ಈ ಪ್ರಮಾಣವು ಈಶಾನ್ಯ ಕ್ಯಾಲ್ಗರಿಯಲ್ಲಿರುವ ಕ್ಯಾಲ್ಗರಿ ವಿಮಾನನಿಲ್ದಾಣಕ್ಕಿಂತ (1971–2000 ಎನ್ವೈರ್ನ್ಮೆಂಟ್ ಕೆನಡಾ ಸರಾಸರಿಯ ಆಧಾರದಲ್ಲಿ) ಮತ್ತು ಟೊರೊಂಟೊ ಪ್ರದೇಶಕ್ಕಿಂತ ಕಡಿಮೆಯಾಗಿದೆ. ಕ್ಯಾಲ್ಗರಿಯ ದಕ್ಷಿಣ ಪ್ರದೇಶಗಳಲ್ಲಿ ತಾಪಮಾನವು ಸ್ವಲ್ಪ ಪ್ರಮಾಣದಲ್ಲಿ ಬೆಚ್ಚಗಿರುತ್ತದೆ.
ಕ್ಯಾಲ್ಗರಿಯಲ್ಲಿ ವರ್ಷದ 22 ದಿನಕ್ಕಿಂತ ಹೆಚ್ಚು ದಿನಗಳಲ್ಲಿ ಗುಡುಗು ಸಿಡಿಲುಗಳಿಂದ ಕೂಡಿದ ಭಾರಿ ಮಳೆಯಾಗುತ್ತದೆ, ಇದು ಹೆಚ್ಚಾಗಿ ಬೇಸಿಗೆಯ ತಿಂಗಳಲ್ಲಿ ಕಂಡುಬರುತ್ತದೆ. ಕ್ಯಾಲ್ಗರಿಯು ಆಲ್ಬರ್ಟಾದ ಆಲಿಕಲ್ಲು ಮಳೆಯಾಗುವ ಪ್ರದೇಶದ ಅಂಚಿನಲ್ಲಿ ಕಂಡುಬರುತ್ತದೆ. ಇದು ಆಲಿಕಲ್ಲು,ಬಿರುಗಾಳಿ ಮಳೆಯಿಂದಾಗಿ ಕೆಲವು ವರ್ಷಗಳಿಗೊಮ್ಮೆ ಹಾನಿಗೊಳಗಾಗುತ್ತದೆ. ಕ್ಯಾಲ್ಗರಿಯಲ್ಲಿ 1991ರ ಸೆಪ್ಟೆಂಬರ್ 7ರಂದು ಸಂಭವಿಸಿದ ಆಲಿಕಲ್ಲು ಮಳೆಯು ಕೆನಡಾದ ಇತಿಹಾಸದಲ್ಲೇ ಹೆಚ್ಚು ವಿನಾಶಕಾರಿ ನೈಸರ್ಗಿಕ ವಿಕೋಪವಾಗಿದೆ, ಇದು ಸುಮಾರು $400 ದಶಲಕ್ಷ ಡಾಲರ್‌ಗಳಷ್ಟು ಹಾನಿಯನ್ನುಂಟುಮಾಡಿತ್ತು. ಹೆಚ್ಚಿನ ಸಂದರ್ಭಗಳಲ್ಲಿ ಶುಷ್ಕ ರೇಖೆಯ ಪಶ್ಚಿಮದಲ್ಲಿರುವುದರಿಂದ ಈ ನಗರದಲ್ಲಿ ಟೋರ್ನಡೊಗಳು (ಬಿರುಗಾಳಿ)ವಿರಳವಾಗಿ ಕಂಡುಬರುತ್ತವೆ.
ಸಸ್ಯಸಂಪತ್ತು ಮತ್ತು ಪ್ರಾಣಿ ವೈವಿಧ್ಯ
ಕ್ಯಾಲ್ಗರಿಯಲ್ಲಿ ಮತ್ತು ಅದರ ಸುತ್ತಮುತ್ತಲ ಪ್ರದೇಶದಲ್ಲಿ ಅಸಂಖ್ಯಾತ ಸಸ್ಯ ಮತ್ತು ಪ್ರಾಣಿ ವರ್ಗಗಳು ಕಂಡುಬರುತ್ತವೆ. ರಾಕಿ ಮೌಂಟೇನ್ ಡೌಗ್ಲಾಸ್-ಫರ್ ಮರವು (ಸ್ಯೂಡೊಟ್ಸುಗ ಮೆಂಜೈಸಿ ವೇರಿಯೆಂಟ್ ಗ್ಲಾಕ ) ಕ್ಯಾಲ್ಗರಿಯ ಉತ್ತರ ಭಾಗದ ಗಡಿ ಪ್ರದೇಶದಲ್ಲಿ ಹೆಚ್ಚಾಗಿ ಕಂಡುಬರುತ್ತವೆ. ಕ್ಯಾಲ್ಗರಿ ಪ್ರದೇಶದಲ್ಲಿ ವ್ಯಾಪಕವಾಗಿ ಹರಡಿರುವ ಮತ್ತೊಂದು ಕೋನಿಫರ್(ಶಂಕುಮರ) ಎಂದರೆ ಬಿಳಿ ಸ್ಪ್ರೂಸ್ (ಪಿಸಿಯಾ ಗ್ಲಾಕ ).
ಸಂಸ್ಕೃತಿ
ಕ್ಯಾಲ್ಗರಿಯು ಅನೇಕ ಬಹು-ಸಂಸ್ಕೃತಿಯ ಪ್ರದೇಶಗಳನ್ನು ಹೊಂದಿದೆ. ಫಾರೆಸ್ಟ್ ಲಾನ್ ನಗರದಲ್ಲೇ ಅತ್ಯಂತ ಹೆಚ್ಚು ವೈವಿಧ್ಯಮಯ ಪ್ರದೇಶವಾಗಿದೆ. ನಗರದ ಪಕ್ಕದಲ್ಲಿರುವ 17 ಅವೆನ್ಯೂ SE ಸುತ್ತಮುತ್ತಲ ಪ್ರದೇಶವನ್ನು ಇಂಟರ್‌ನ್ಯಾಷನಲ್ ಅವೆನ್ಯೂ ಎಂದೂ ಕರೆಯುತ್ತಾರೆ. ಈ ಜಿಲ್ಲೆಯು ಅನೇಕ ಜನಾಂಗೀಯ ರೆಸ್ಟಾರೆಂಟ್‌ಗಳು ಮತ್ತು ಮಳಿಗೆಗಳಿಗೆ ನೆಲೆಯಾಗಿದೆ.
ಹೆಚ್ಚಿನ ಕ್ಯಾಲ್ಗೇರಿಯನ್ನರು ನಗರದ ಉಪನಗರಗಳಲ್ಲಿ ಜೀವಿಸುತ್ತಿದ್ದರೂ, 17 ಅವೆನ್ಯೂ, ಕೆನ್ಸಿಂಗ್ಟನ್‌, ಇಂಗಲ್‌ವುಡ್, ಫಾರೆಸ್ಟ್ ಲಾನ್, ಮಾರ್ಡ ಲೂಪ್ ಮತ್ತು ಮಿಷನ್ ಜಿಲ್ಲೆ ಮೊದಲಾದ ಕೇಂದ್ರ ಜಿಲ್ಲೆಗಳು ಹೆಚ್ಚು ಜನಪ್ರಿಯವಾಗಿ, ಅಲ್ಲಿನ ಜನಸಾಂದ್ರತೆಯೂ ಹೆಚ್ಚಾಯಿತು. ಆದ್ದರಿಂದ ಈ ಪ್ರದೇಶಗಳಲ್ಲಿನ ನಿಶಾಕಾಲದ ಮೋಜಿನ ಜೀವನ ಮತ್ತು ಸಾಂಸ್ಕೃತಿಕ ಸ್ಥಳಗಳ ಲಭ್ಯತೆಯು ಕ್ರಮೇಣ ಪ್ರಗತಿ ಹೊಂದಲು ಆರಂಭವಾಯಿತು.
ಕ್ಯಾಲ್ಗರಿ ಪಬ್ಲಿಕ್ ಲೈಬ್ರರಿಯು ಒಂದು ಸಾರ್ವಜನಿಕ ಗ್ರಂಥಾಲಯ ಜಾಲವಾಗಿದ್ದು, ಇದು ನಗರದಾದ್ಯಂತ 17 ವಿಭಾಗಗಳನ್ನು ಹೊಂದಿದೆ. ಅವುಗಳಲ್ಲಿ ಒಂದು ದೊಡ್ಡ ಕೇಂದ್ರ ಗ್ರಂಥಾಲಯವು ಡೌನ್‌ಟೌನ್ ಕೋರ್‌ನಲ್ಲಿದೆ.
ಕ್ಯಾಲ್ಗರಿಯು 4 ದಶಲಕ್ಷ ft3 (113,000 m3) ವಿಸ್ತೀರ್ಣದ ಕಲೆ, ಸಂಸ್ಕೃತಿ ಮತ್ತು ಸಮುದಾಯ ಸೌಕರ್ಯಗಳನ್ನು ಹೊಂದಿರುವ ಸದರ್ನ್ ಆಲ್ಬರ್ಟಾ ಜುಬಿಲಿ ಆಡಿಟೋರಿಯಮ್‌ಗೆ ನೆಲೆಯಾಗಿದೆ. ಈ ಆಡಿಟೋರಿಯಮ್ ಪ್ರಾಂತ್ಯದಲ್ಲಿರುವ ಎರಡು "ಅವಳಿ" ಸೌಕರ್ಯಗಳಲ್ಲಿ ಒಂದಾಗಿದೆ, ಮತ್ತೊಂದು ಎಡ್ಮಂಟನ್‌ನಲ್ಲಿದೆ, ಪ್ರತಿಯೊಂದನ್ನು ಸ್ಥಳೀಯವಾಗಿ "ಜ್ಯೂಬ್" ಎಂದು ಕರೆಯಲಾಗುತ್ತದೆ. ಈ 2,538-ಆಸನಗಳ ಆಡಿಟೋರಿಯಮ್ಅನ್ನು 1957ರಲ್ಲಿ ಸ್ಥಾಪಿಸಲಾಯಿತು. ಇದು ನೂರಾರು ಬ್ರಾಡ್‌ವೇ ಸಂಗೀತದ, ನಾಟಕದ, ರಂಗಭೂಮಿಯ ಮತ್ತು ಸ್ಥಳೀಯ ಪ್ರದರ್ಶನಗಳನ್ನು ನಡೆಸಿಕೊಟ್ಟಿದೆ. ಕ್ಯಾಲ್ಗರಿ ಜ್ಯೂಬ್‌ ಆಲ್ಬರ್ಟಾ ಬ್ಯಾಲೆಟ್, ಕ್ಯಾಲ್ಗರಿ ಅಪೆರಾ, ಕಿವಾನಿಸ್ ಮ್ಯೂಸಿಕ್ ಫೆಸ್ಟಿವಲ್ ಮತ್ತು ಪ್ರಮುಖ ನಾಗರಿಕರ ವಾರ್ಷಿಕ ಸ್ಮರಣ ದಿನಾಚರಣೆಗಳು ಮೊದಲಾದವನ್ನು ನಡೆಸಿಕೊಡುತ್ತದೆ. ಎರಡೂ ಆಡಿಟೋರಿಯಮ್‌ಗಳು ವರ್ಷದಲ್ಲಿ 365 ದಿನಗಳೂ ಕೆಲಸ ಮಾಡುತ್ತವೆ. ಅಲ್ಲದೇ ಅವು ಪ್ರಾಂತ್ಯದ ಸರ್ಕಾರದಿಂದ ನಡೆಸಲ್ಪಡುತ್ತವೆ. ಪ್ರಾಂತ್ಯದ ಶತಮಾನೋತ್ಸವದ ಪರವಾಗಿ 2005ರಲ್ಲಿ ಎರಡೂ ಆಡಿಟೋರಿಯಮ್‌ಗಳನ್ನು ನವೀಕರಣ ಮಾಡಲಾಯಿತು.
ಕ್ಯಾಲ್ಗರಿಯು ಅನೇಕ ನಾಟಕ ಕಂಪನಿಗಳಿಗೆ ನೆಲೆಯಾಗಿದೆ; ಅವುಗಳಲ್ಲಿ ಒಂದಾದ ಒನ್ ಯೆಲ್ಲೊ ರಾಬಿಟ್ ನಾಟಕ ಕಂಪನಿಯು EPCOR ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್ಅನ್ನು ಕ್ಯಾಲ್ಗರಿ ಫಿಲ್‌ಹಾರ್ಮೋನಿಕ್ ಆರ್ಕೇಸ್ಟ್ರಾ ಮಾತ್ರವಲ್ಲದೆ ಥಿಯೇಟರ್ ಕ್ಯಾಲ್ಗರಿ, ಆಲ್ಬರ್ಟಾ ಥಿಯೇಟರ್ ಪ್ರಾಜೆಕ್ಟ್ಸ್ ಮತ್ತು ಥಿಯೇಟರ್ ಜಂಕ್ಷನ್ ಗ್ರ್ಯಾಂಡ್ ಮೊದಲಾದ ಕಂಪನಿಗಳೊಂದಿಗೆ ಹಂಚಿಕೊಳ್ಳುತ್ತದೆ. ಇವು ಸಮಕಾಲೀನ ನೇರ ಪ್ರದರ್ಶನಗಳಿಗೆ ಮೀಸಲಾದ ಸಾಂಸ್ಕೃತಿಕ ನೆಲೆಯಾಗಿವೆ. ಕ್ಯಾಲ್ಗರಿಯು ಥಿಯೇಟರ್‌ಸ್ಪೋರ್ಟ್ಸ್ ಎನ್ನುವ ಆಶುರಚನೆಯ ರಂಗಮಂದಿರ ಕ್ರೀಡೆಗಳಿಗೂ ಹುಟ್ಟೂರಾಗಿದೆ. ಕ್ಯಾಲ್ಗರಿ ಇಂಟರ್‌ನ್ಯಾಷನಲ್ ಫಿಲ್ಮ್ ಫೆಸ್ಟಿವಲ್ಅನ್ನು ವಾರ್ಷಿಕವಾಗಿ ಮಾತ್ರವಲ್ಲದೆ ಇಂಟರ್‌ನ್ಯಾಷನಲ್ ಫೆಸ್ಟಿವಲ್ ಆಫ್ ಅನಿಮೇಟೆಡ್ ಆಬ್ಜೆಕ್ಟ್ಸ್‌ಅನ್ನೂ ಸಹ ಈ ನಗರದಲ್ಲಿ ನಡೆಸಲಾಗುತ್ತದೆ.
ಕಲಾ ಸಮುದಾಯ ಯುನೈಟೆಡ್ ಕಾಂಗ್ರೆಸ್‌‌ನಂತಹ ದೃಷ್ಟಿಗೋಚರ ಮತ್ತು ಕಾಲ್ಪನಿಕ ಕಲೆಗಳೂ ಸಹ ಈ ನಗರದಲ್ಲಿ ಸಕ್ರಿಯವಾಗಿವೆ. ನಗರ ಮಧ್ಯದಲ್ಲಿ ಹಲವಾರು ಕಲಾ ಗ್ಯಾಲರಿಗಳಿವೆ, ಅವುಗಳಲ್ಲಿ ಹೆಚ್ಚಿನವು ಸ್ಟೀಫನ್ ಅವೆನ್ಯೂ ಮತ್ತು 17 ಅವೆನ್ಯೂ ಬೀದಿಗಳಾದ್ಯಂತ ಕೇಂದ್ರಿಕೃತವಾಗಿವೆ. ಇವುಗಳಲ್ಲಿ ಅತ್ಯಂತ ದೊಡ್ಡದಾದುದೆಂದರೆ ಆರ್ಟ್ ಗ್ಯಾಲರಿ ಆಫ್ ಕ್ಯಾಲ್ಗರಿ (AGC). ಕ್ಯಾಲ್ಗರಿಯು ಆಲ್ಬರ್ಟಾ ಕಾಲೇಜ್ ಆಫ್ ಆರ್ಟ್ ಆಂಡ್ ಡಿಸೈನ್‌‌ಗೂ ನೆಲೆಯಾಗಿದೆ.
ಹಲವಾರು ನಡಿಗೆ ವಾದ್ಯ-ವೃಂದ(ಮಾರ್ಚಿಂಗ್ ಬ್ಯಾಂಡ್)ಗಳು ಕ್ಯಾಲ್ಗರಿಯಲ್ಲಿವೆ. ಅವುಗಳೆಂದರೆ ಕ್ಯಾಲ್ಗರಿ ರೌಂಡ್-ಅಪ್ ಬ್ಯಾಂಡ್, ಕ್ಯಾಲ್ಗರಿ ಸ್ಟೆಟ್ಸನ್ ಶೊ ಬ್ಯಾಂಡ್, ಎರಡು-ಬಾರಿ ವರ್ಲ್ಡ್ ಅಸೋಸಿಯೇಶನ್ ಫಾರ್ ಮಾರ್ಚಿಂಗ್ ಶೊ ಬ್ಯಾಂಡ್ಸ್ ಚಾಂಪಿಯನ್‌ಗಳು, ಕ್ಯಾಲ್ಗರಿ ಸ್ಟ್ಯಾಂಪೀಡ್‌ ಶೊಬ್ಯಾಂಡ್ ಹಾಗೂ ಮಿಲಿಟರಿ ವಾದ್ಯ-ವೃಂದಗಳಾದ ಬ್ಯಾಂಡ್ ಆಫ್ HMCS ಟೆಕ್ಯುಮ್ಸೆಹ್, ರೆಜಿಮೆಂಟಲ್ ಬ್ಯಾಂಡ್ ಆಫ್ ದಿ ಕಿಂಗ್ಸ್ ಓನ್ ಕ್ಯಾಲ್ಗರಿ ರೆಜಿಮೆಟ್ ಮತ್ತು ರೆಜಿಮೆಂಟಲ್ ಪೈಪ್ಸ್ ಆಂಡ್ ಡ್ರಮ್ಸ್ ಆಫ್ ದಿ ಕ್ಯಾಲ್ಗರಿ ಹೈಲ್ಯಾಂಡರ್ಸ್. ನಗರದಲ್ಲಿ ಅನೇಕ ಇತರ ನಾಗರಿಕ ಪೈಪ್ ವಾದ್ಯ-ವೃಂದಗಳಿವೆ, ಅವುಗಳಲ್ಲಿ ಪ್ರಮುಖವಾದುದು ಕ್ಯಾಲ್ಗರಿ ಪೋಲೀಸ್ ಸರ್ವಿಸ್ ಪೈಪ್ ವಾದ್ಯ-ವೃಂದ.
ಅನೇಕ ವಸ್ತುಸಂಗ್ರಹಾಲಯಗಳು ಈ ನಗರದಲ್ಲಿವೆ. ಗ್ಲೆನ್‌ಬೊ ವಸ್ತುಸಂಗ್ರಹಾಲಯವು ಪಶ್ಚಿಮ ಕೆನಡಾದಲ್ಲೇ ಅತ್ಯಂತ ದೊಡ್ಡದಾದುದು ಹಾಗೂ ಇದು ಕಲಾ ಗ್ಯಾಲರಿ ಮತ್ತು ಮೊದಲ ರಾಷ್ಟ್ರಗಳ ಗ್ಯಾಲರಿಯನ್ನು ಒಳಗೊಂಡಿದೆ. ಇತರ ಪ್ರಮುಖ ವಸ್ತುಸಂಗ್ರಹಾಲಯಗಳೆಂದರೆ ಚೈನೀಸ್ ಕಲ್ಚರಲ್ ಸೆಂಟರ್ (ಇದು 70000 sqftನಲ್ಲಿದೆ, ಕೆನಡಾದ ಅತ್ಯಂತ ದೊಡ್ಡ ಅದ್ವಿತೀಯ ಸಾಂಸ್ಕೃತಿಕ ಕೇಂದ್ರವಾಗಿದೆ), ಕೆನಡಿಯನ್ ಒಲಿಂಪಿಕ್ ಹಾಲ್ ಆಫ್ ಫೇಮ್ ಆಂಡ್ ಮ್ಯೂಸಿಯಮ್ (ಇದು ಕೆನಡಾ ಒಲಿಂಪಿಕ್ ಪಾರ್ಕ್‌ನಲ್ಲಿದೆ), ದಿ ಮಿಲಿಟರಿ ಮ್ಯೂಸಿಯಮ್ಸ್, ಕ್ಯಾಂಟೋಸ್ ಮ್ಯೂಸಿಕ್ ಮ್ಯೂಸಿಯಮ್ ಮತ್ತು ಏರೊ ಸ್ಪೇಸ್ ಮ್ಯೂಸಿಯಮ್.
ಕ್ಯಾಲ್ಗರಿ ನಗರವು ಹಲವಾರು ಚಲನಚಿತ್ರ ನಿರ್ಮಾಪಕರನ್ನೂ ಒಳಗೊಂಡಿದೆ. ಈ ನಗರದಲ್ಲಿ ಅಸಂಖ್ಯಾತ ಚಲನಚಿತ್ರಗಳನ್ನು ಚಿತ್ರೀಕರಿಸಲಾಗಿದೆ. ಟಾಮ್ ಸೆಲ್ಲೆಕ್‌ನ ಚಲನಚಿತ್ರ ಕ್ರಾಸ್‍ಫೈರ್ ಟ್ರಯಲ್‌ ಅನ್ನು ಚಿತ್ರವನ್ನು ವ್ಯೋಮಿಂಗ್‌‌ನಲ್ಲಿ ಚಿತ್ರೀಕರಿಸುವುದೆಂದು ತೀರ್ಮಾನಿಸಿದ್ದರೂ ಕ್ಯಾಲ್ಗರಿಯ ಹತ್ತಿರದ ಜಾನುವಾರು ಹುಲ್ಲುಗಾವಲು ಕ್ಷೇತ್ರದಲ್ಲಿ ಚಿತ್ರೀಕರಿಸಲಾಯಿತು.
ಕ್ಯಾಲ್ಗರಿ ಹೆರಾಲ್ಡ್ ಮತ್ತು ಕ್ಯಾಲ್ಗರಿ ಸನ್  ಮೊದಲಾದವು ಕ್ಯಾಲ್ಗರಿಯಲ್ಲಿರುವ ಪ್ರಮುಖ ಸಮಾಚಾರ ಪತ್ರಿಕೆಗಳಾಗಿವೆ. ಗ್ಲೋಬಲ್, ಸಿಟಿಟಿವಿ, CTV ಮತ್ತು CBC ದೂರದರ್ಶನ ಜಾಲಗಳು ಈ ನಗರದಲ್ಲಿ ಸ್ಥಳೀಯ ಸ್ಟುಡಿಯೊಗಳನ್ನು ಹೊಂದಿವೆ.
ಕ್ರೀಡೆ ಮತ್ತು ಮನರಂಜನೆ
ರಾಕಿ ಪರ್ವತಗಳಿಗೆ ಹತ್ತಿರದಲ್ಲಿರುವುದರಿಂದ ಕ್ಯಾಲ್ಗರಿಯು ಸಾಂಪ್ರದಾಯಿಕವಾಗಿ ಚಳಿಗಾಲದ ಕ್ರೀಡೆಗಳಿಗೆ ಜನಪ್ರಿಯ ಕೇಂದ್ರವಾಗಿದೆ. 1988ರಿಂದ ಚಳಿಗಾಲ ಒಲಿಂಪಿಕ್ಅನ್ನು ನಡೆಸಿಕೊಡುತ್ತಿರುವ ಈ ನಗರವು ಅನೇಕ ಪ್ರಮುಖ ಚಳಿಗಾಲದ ಕ್ರೀಡಾ ಸೌಕರ್ಯಗಳಿಗೂ ನೆಲೆಯಾಗಿದೆ, ಉದಾ. ಕೆನಡಾ ಒಲಿಂಪಿಕ್ ಪಾರ್ಕ್‌ (ಜಾರುಬಂಡಿಯ ಸವಾರಿ(ಲ್ಯೂಜ್), ದೇಶಾದ್ಯಂತ-ಸ್ಕೀಯಿಂಗ್, ಸ್ಕೀ ನೆಗೆತ, ಇಳಿಜಾರಿನ ಸ್ಕೀಯಿಂಗ್, ಸ್ನೊಬೋರ್ಡಿಂಗ್ ಮತ್ತು ಕೆಲವು ಬೇಸಿಗೆ ಕ್ರೀಡೆಗಳು) ಮತ್ತು ಒಲಿಂಪಿಕ್ ಓವಲ್‌ (ವೇಗದ ಸ್ಕೇಟಿಂಗ್ ಮತ್ತು ಹಾಕಿ). ಈ ಸೌಕರ್ಯಗಳು ಹಲವಾರು ಸ್ಪರ್ಧಾತ್ಮಕ ಕ್ರೀಡಾಪಟುಗಳಿಗೆ ಪ್ರಾಥಮಿಕ ತರಬೇತಿ ನೀಡುವ ಸ್ಥಳಗಳಾಗಿ ಕೆಲಸ ಮಾಡುತ್ತವೆ. ಅಲ್ಲದೆ, ಕೆನಡಾ ಒಲಿಂಪಿಕ್ ಪಾರ್ಕ್‌ ಬೇಸಿಗೆ ತಿಂಗಳಲ್ಲಿ ಪರ್ವತದಲ್ಲಿ ಮೋಟಾರು ಸೈಕಲ್ ಸ್ಪರ್ಧಾ ಸವಾರಿ ಕಲಿಯುವ ಸ್ಥಳವಾಗಿ ಸೌಕರ್ಯ ಒದಗಿಸುತ್ತದೆ.
ಬೇಸಿಗೆಯಲ್ಲಿ ಬೊ ನದಿಯು ಕೃತಕ ನೊಣಗಳನ್ನು ಬಳಸಿ ಮೀನು ಹಿಡಿಯವವರಿಗೆ ಹೆಚ್ಚು ಅನುಕೂಲಕರವಾಗಿರುತ್ತದೆ. ಗಾಲ್ಫ ಆಟವೂ ಸಹ ಕ್ಯಾಲ್ಗರಿನ್ನರ ಪ್ರಸಿದ್ಧ ಕ್ರೀಡೆಯಾಗಿದೆ. ಕ್ಯಾಲ್ಗರಿಯು ಅನೇಕ ಗಾಲ್ಫ್ ಆಟದ ಮೈದಾನಗಳನ್ನು ಹೊಂದಿದೆ.
ಕ್ಯಾಲ್ಗರಿಯು 2009ರ ವರ್ಲ್ಡ್ ವಾಟರ್ ಸ್ಕೀ ಚಾಂಪಿಯನ್‌ಶಿಪ್ ಫೆಸ್ಟಿವಲ್ಅನ್ನು ಆಗಸ್ಟ್‌ನಲ್ಲಿ, ನಗರದಿಂದ ಸುಮಾರು 40 ಕಿಮೀ ದಕ್ಷಿಣಕ್ಕಿರುವ ಪ್ರಿಡೇಟರ್ ಬೇ ವಾಟರ್ ಸ್ಕೀ ಕ್ಲಬ್‌ನಲ್ಲಿ ನಡೆಸಿತು.
ವ್ಯಾಪಕ ಆಲ್ಬರ್ಟಾದ ಕದನದಿಂದಾಗಿ, ಈ ನಗರದ ಕ್ರೀಡಾ ತಂಡಗಳು ಮತ್ತು ಅವುಗಳ ಎಡ್ಮಂಟನ್‌ ವಿರೋಧಿ-ತಂಡಗಳ ನಡುವೆ ನಡೆಯುವ ಸ್ಪರ್ಧೆಗಳು ಹೆಚ್ಚು ಜನಪ್ರಿಯವಾಗಿವೆ, ನ್ಯಾಷನಲ್ ಹಾಕಿ ಲೀಗ್‌ನ ಕ್ಯಾಲ್ಗರಿ ಪ್ಲೇಮ್ಸ್ ಮತ್ತು ಎಡ್ಮಂಟನ್‌ ಆಯ್ಲರ್ಸ್ ಹಾಗೂ ಕೆನಡಿಯನ್ ಫುಟ್‌ಬಾಲ್ ಲೀಗ್‌ನ ಕ್ಯಾಲ್ಗರಿ ಸ್ಟ್ಯಾಂಪೀಡರಸ್ಸ್ ಮತ್ತು ಎಡ್ಮಂಟನ್‌ ಎಸ್ಕಿಮೋಸ್‌ನ ನಡುವಿನ ಸ್ಪರ್ಧೆಯು ಹೆಚ್ಚು ಗಮನಾರ್ಹವಾಗಿದೆ.
ಈ ನಗರದಲ್ಲಿ ಹಲವಾರು ಉದ್ಯಾನವನಗಳೂ ಇವೆ, ಅವುಗಳೆಂದರೆ ಫಿಶ್ ಕ್ರೀಕ್ ಪ್ರೊವಿನ್ಶಿಯಲ್ ಪಾರ್ಕ್, ನೋಸ್ ಹಿಲ್ ಪಾರ್ಕ್, ಬೊನೆಸ್‌ ಪಾರ್ಕ್, ಎಡ್ವರ್ತಿ ಪಾರ್ಕ್, ಇಂಗಲ್‌ವುಡ್ ಬರ್ಡ್ ಸ್ಯಾಂಚ್ವರಿ, ಕಾನ್ಫೆಡರೇಶನ್ ಪಾರ್ಕ್ ಮತ್ತು ಪ್ರಿನ್ಸಸ್ ಐಲ್ಯಾಂಡ್ ಪಾರ್ಕ್. ನೋಸ್ ಹಿಲ್ ಪಾರ್ಕ್ ಕೆನಡಾದಲ್ಲೇ ಅತ್ಯಂತ ದೊಡ್ಡ ಪೌರಾಡಳಿತ ಉಸ್ತುವಾರಿಯ ಉದ್ಯಾನವನವಾಗಿದೆ. ಈ ಉದ್ಯಾನಗಳನ್ನು ಮತ್ತು ನಗರದ ಹೆಚ್ಚಿನ ಅಕ್ಕಪಕ್ಕದ ಪ್ರದೇಶಗಳನ್ನು ಸಂಪರ್ಕಿಸುವ ಮಾರ್ಗವು ಉತ್ತರ ಅಮೆರಿಕಾದಲ್ಲೇ ಅತ್ಯಂತ ವ್ಯಾಪಕ ಬಹು-ಬಳಕೆಯ (ನಡಿಗೆ, ಬೈಕ್, ರೋಲರ್‌ಬ್ಲೇಡಿಂಗ್ ಇತ್ಯಾದಿ) ಮಾರ್ಗ ವ್ಯವಸ್ಥೆಯಾಗಿದೆ.
ಸ್ಕತು ಹ್ಯಾರ್ಟ್ ಈ ನಗರದ ವೃತ್ತಿಪರ ಮಲ್ಲಯುದ್ಧ ಸಂಪ್ರದಾಯದ ಸ್ಥಾಪಕನಾಗಿದ್ದಾನೆ, ಈತನು ವ್ಯಾಪಾರದ ಇತಿಹಾಸದಲ್ಲಿ ಹೆಚ್ಚು ಪ್ರಸಿದ್ಧವಾದ ಕುಟುಂಬಗಳಲ್ಲಿ ಒಂದರ (ಪೋಷಕ)ಪೇಟ್ರಿಯಾರ್ಕ್ ಆಗಿದ್ದಾನೆ.
<tr bgcolor="#ffffff'>
ಆಕರ್ಷಣೆಗಳು
ನಗರದ ಪಶ್ಚಿಮ ಭಾಗದ ಆಕರ್ಷಣೆಗಳಲ್ಲಿ ಪ್ರಮುಖವಾದುದು, ಹೆರಿಟೇಜ್ ಪಾರ್ಕ್ ಹಿಸ್ಟೋರಿಕಲ್ ವಿಲೇಜ್(ಪರಂಪರೆಯ ಉದ್ಯಾನ, ಐತಿಹಾಸಿಕ ಹಳ್ಳಿ) ಐತಿಹಾಸಿಕ ಉದ್ಯಾನ. ಇದು 1914ಕ್ಕಿಂತ ಹಿಂದಿನ ಆಲ್ಬರ್ಟಾದ ಜೀವನಶೈಲಿಯನ್ನು ಚಿತ್ರಿಸುತ್ತದೆ. ಹಬೆ ಎಂಜಿನ್‌ನ ರೈಲು, ಹುಟ್ಟುಗಾಲಿ ದೋಣಿ ಮತ್ತು ವಿದ್ಯುತ್ ರೈಲು ಮೊದಲಾದ ಐತಿಹಾಸಿಕ ಕಾರ್ಯನಿರ್ವಹಿಸುತ್ತಿರುವ ವಾಹನಗಳನ್ನು ಒಳಗೊಂಡಿದೆ. ಈ ಹಳ್ಳಿಯು ದಕ್ಷಿಣ ಆಲ್ಬರ್ಟಾದಿಂದ ಹೊಸ ಸ್ಥಳದಲ್ಲಿ ಸ್ಥಾಪಿಸಲ್ಪಟ್ಟ ಐತಿಹಾಸಿಕ ರಚನೆಗಳನ್ನು ಮತ್ತು ಅಪರೂಪದ ಪ್ರತಿಕೃತಿ ಕಟ್ಟಡಗಳನ್ನು ಹೊಂದಿದೆ. ನಗರದ ಪ್ರಮುಖ ಇತರ ಆಕರ್ಷಣೆಗಳೆಂದರೆ ಕೆನಡಾ ಒಲಿಂಪಿಕ್ ಪಾರ್ಕ್‌ ಮತ್ತು ಸ್ಪ್ರೂಸ್ ಮೆಡೋಸ್‌. ನಗರ ಕೇಂದ್ರದಲ್ಲಿರುವ ಹಲವಾರು ವ್ಯಾಪಾರ ಪ್ರದೇಶಗಳಿಗೆ ಹೆಚ್ಚುವರಿಯಾಗಿ ಉಪನಗರಗಳಲ್ಲೂ ಅಸಂಖ್ಯಾತ ದೊಡ್ಡ ಮಾರಾಟ ಸಂಕೀರ್ಣಗಳಿವೆ. ಅವುಗಳಲ್ಲಿ ಅತ್ಯಂತ ದೊಡ್ಡವೆಂದರೆ - ದಕ್ಷಿಣದಲ್ಲಿರುವ ಚಿನುಕ್ ಸೆಂಟರ್ ಮತ್ತು ಸೌತ್‌ಸೆಂಟರ್ ಮಾಲ್, ನೈಋತ್ಯದಲ್ಲಿರುವ ವೆಸ್ಟ್‌ಹಿಲ್ಸ್ ಮತ್ತು ಸಿಗ್ನಲ್ ಹಿಲ್, ಆಗ್ನೇಯದಲ್ಲಿರುವ ಸೌತ್ ಟ್ರೇಲ್ ಕ್ರಾಸಿಂಗ್ ಮತ್ತು ಡೀರ್‌ಫೂಟ್ ಮೆಡೋಸ್, ವಾಯವ್ಯದದಲ್ಲಿರುವ ಮಾರ್ಕೆಟ್ ಮಾಲ್, ಈಶಾನ್ಯದಲ್ಲಿರುವ ಸನ್‌ರಿಡ್ಜ್ ಮಾಲ್ ಹಾಗೂ ಕ್ಯಾಲ್ಗರಿ ನಗರ ಗಡಿರೇಖೆಯಿಂದ ಸ್ವಲ್ಪ ಉತ್ತರಕ್ಕೆ ಮತ್ತು ಏರ್‌ರೈಡ್ ನಗರದ ದಕ್ಷಿಣಕ್ಕಿರುವ ಹೊಸದಾಗಿ ನಿರ್ಮಿಸಲಾದ ಕ್ರಾಸ್‌ಐರನ್ ಮಿಲ್ಸ್.
ನಗರ ಮಧ್ಯಭಾಗವನ್ನು ಅಲ್ಲಿರುವ ಹಲವಾರು ಗಗನಚುಂಬಿ ಕಟ್ಟಡಗಳಿಂದ ಗುರುತಿಸಬಹುದು. ಇವುಗಳಲ್ಲಿ ಕ್ಯಾಲ್ಗರಿ ಟವರ್ ಮತ್ತು ಪೆಂಗ್ರೋತ್ ಸ್ಯಾಡ್ಲೆಡಮ್ ಮೊದಲಾದ ಕೆಲವು ರಚನೆಗಳು ಅನನ್ಯವಾಗಿದ್ದು, ಕ್ಯಾಲ್ಗರಿಯ ಸಂಕೇತಗಳಾಗಿವೆ. ಕಛೇರಿ ಕಟ್ಟಡಗಳು ವಾಣಿಜ್ಯ-ಮಧ್ಯಭಾಗದಲ್ಲಿ ಕೇಂದ್ರೀಕೃತವಾಗಿವೆ. ಅದೇ ನಿವಾಸ ಕಟ್ಟಡಗಳು ಹೆಚ್ಚಾಗಿ ಡೌನ್‌ಟೌನ್ ವೆಸ್ಟ್ ಎಂಡ್‌ ಮತ್ತು ಬೆಲ್ಟ್‌ಲೈನ್‌ನಲ್ಲಿ ಕಂಡುಬರುತ್ತವೆ. ಈ ಕಟ್ಟಡಗಳು ನಗರದ ಪ್ರಗತಿ ಮತ್ತು ಕುಸಿತದ ಮೂರ್ತಿ ಶಿಲ್ಪವಾಗಿವೆ ಹಾಗೂ ಇವುಗಳಿಂದ ನಗರದ ಮಧ್ಯಭಾಗದ ಪ್ರತಿಷ್ಠೆಯನ್ನು ರೂಪಿಸಿದ ಅಭಿವೃದ್ಧಿಯ ವಿವಿಧ ಹಂತಗಳನ್ನು ಅರಿಯಲು ಸುಲಭವಾಗುತ್ತದೆ. ಮೊದಲ ಗಗನಚುಂಬಿ ಕಟ್ಟಡದ ನಿರ್ಮಾಣವು 1950ರ ಉತ್ತರಾರ್ಧದಲ್ಲಿ ಆರಂಭವಾಗಿ, 1970ರವರೆಗೆ ಮುಂದುವರಿಯಿತು. 1980ರ ನಂತರ ಆರ್ಥಿಕ ಹಿನ್‌ಸರಿತದ ಸಂದರ್ಭದಲ್ಲಿ ಹೆಚ್ಚಿನ ಬಹು-ಮಹಡಿ ಕಟ್ಟಡಗಳ ನಿರ್ಮಾಣ ಕಾರ್ಯಗಳು ಕೂಡಲೇ ಸ್ಥಗಿತಗೊಂಡವು. ಇದು 1980ರ ಉತ್ತರಾರ್ಧದವರೆಗೂ ಇರದೆ, 1990ರ ಆರಂಭದಲ್ಲೇ ಪ್ರಮುಖ ನಿರ್ಮಾಣ ಕಾರ್ಯಗಳು ಮತ್ತೆ ಆರಂಭವಾದವು. ಈ ಕಾರ್ಯಗಳು 1988ರ ಚಳಿಗಾಲದ ಒಲಿಂಪಿಕ್‌ನಿಂದ ಉದ್ಯುಕ್ತಗೊಂಡು, ಬೆಳೆಯುತ್ತಿರುವ ಆರ್ಥಿಕ ಸ್ಥಿತಿಯಿಂದ ಉತ್ತೇಜನವನ್ನು ಪಡೆದವು.
ಒಟ್ಟಾಗಿ 10 ಕಛೇರಿ ಕಟ್ಟಡಗಳಿವೆ, ಅವು ಕನಿಷ್ಠ 150 ಮೀಟರ್‌ಗಳು (500 ಅಡಿ) (ಸಾಮಾನ್ಯವಾಗಿ ಸುಮಾರು 40 ಮಹಡಿಗಳನ್ನು ಹೊಂದಿವೆ) ಅಥವಾ ಅದಕ್ಕಿಂತ ಹೆಚ್ಚು ಎತ್ತರವಾಗಿವೆ. ಅವುಗಳಲ್ಲಿ ಅತ್ಯಂತ ಎತ್ತರವಾದುದು ಸುಂಕರ್ ಎನರ್ಜಿ ಸೆಂಟರ್‌ (ಹಿಂದೆ ಪೆಟ್ರೊ-ಕೆನಡಾ ಸೆಂಟರ್ ಎಂದು ಕರೆಯಲಾಗುತ್ತಿತ್ತು), ಇದು ಕೆನಡಾದ ಹೊರಗಿನ ಟೊರೊಂಟೊದಲ್ಲೇ ಅತ್ಯಂತ ಎತ್ತರವಾದ ಕಛೇರಿಯಾಗಿದೆ. ಕ್ಯಾಲ್ಗರಿಯ ಬ್ಯಾಂಕರ್ಸ್ ಹಾಲ್ ಕಟ್ಟಡಗಳು ಕೆನಡಾದಲ್ಲೇ ಅತ್ಯಂತ ಎತ್ತರವಾದ ಅವಳಿ ಕಟ್ಟಡಗಳಾಗಿವೆ. ನಗರಮಧ್ಯದಲ್ಲಿ ಹಲವಾರು ದೊಡ್ಡ ಕಛೇರಿ ಕಟ್ಟಡಗಳ ನಿರ್ಮಾಣದ ಬಗ್ಗೆ ಯೋಜಿಸಲಾಗಿದೆ, ಅವುಗಳೆಂದರೆ : ದಿ ಬೊ, ಜಮೈಸನ್ ಪ್ಲೇಸ್, ಏಟ್ ಅವೆನ್ಯೂ ಪ್ಲೇಸ್ (ಎರಡು ಕಟ್ಟಡಗಳು), ಸೆಂಟಿನೀಯಲ್ ಪ್ಲೇಸ್ (ಎರಡು ಕಟ್ಟಡಗಳು), ಸಿಟಿ ಸೆಂಟರ್ (ಎರಡು ಕಟ್ಟಡಗಳು) ಮತ್ತು ಹೆಚ್ಚಾಗಿ ನಿರೀಕ್ಷಿಸಲಾದ (ಆದರೆ ಕೇವಲ ವದಂತಿಯಾಗಿರುವ) ಇಂಪೀರಿಯಲ್ ಆಯಿಲ್ ಮತ್ತು ಫರ್ಸ್ಟ್ ಕೆನಡಿಯನ್ ಸೆಂಟರ್ II ಕಟ್ಟಡಗಳು. 2008ರಷ್ಟು ಹೊತ್ತಿಗೆ, ಸುಮಾರು 264 ಬಹುಮಹಡಿಗಳ-ಕಟ್ಟಡಗಳು ಪೂರ್ಣಗೊಂಡವು, ಕೆಲವು 42 ಕಟ್ಟಡಗಳು ನಿರ್ಮಾಣ ಹಂತದಲ್ಲಿದ್ದವು, ಮತ್ತೆಕೆಲವು 13 ಕಟ್ಟಡಗಳು ನಿರ್ಮಾಣದ ಅನುಮತಿಯನ್ನು ಪಡೆದಿದ್ದವು ಹಾಗೂ ಸುಮಾರು 63 ಕಟ್ಟಡಗಳ ನಿರ್ಮಾಣದ ಬಗ್ಗೆ ಯೋಜನೆ ಹಾಕಲಾಗಿತ್ತು.
ನಗರಮಧ್ಯದ ಹೆಚ್ಚಿನ ಕಛೇರಿ ಕಟ್ಟಡಗಳನ್ನು ಸಂಪರ್ಕಿಸಲು, ನಗರವು ಪ್ರಪಂಚದಲ್ಲೇ ಅತ್ಯಂತ ವ್ಯಾಪಕ ಸ್ಕೈವೇ ಜಾಲವನ್ನು (ಎತ್ತರದಲ್ಲಿರುವ ಒಳಾಂಗಣ ಕಾಲ್ನಡಿಗೆಯಲ್ಲಿ-ಹೋಗಬಹುದಾದ ಸೇತುವೆಗಳು) ಹೊಂದಿದೆ, ಇದನ್ನು ಅಧಿಕೃತವಾಗಿ +15 ಎಂದು ಕರೆಯಲಾಗುತ್ತದೆ. ಈ ಸೇತುವೆಗಳು ಸಾಮಾನ್ಯವಾಗಿ 15 ftನಷ್ಟು ಮೇಲ್ಭಾಗದಲ್ಲಿರುವುದರಿಂದ ಈ ಹೆಸರನ್ನು ಇಡಲಾಗಿದೆ.
ಜನಸಂಖ್ಯೆಯ ಅಂಕಿ-ಅಂಶದ ವಿವರ
2010ರ ಪೌರಾಡಳಿತದ ಜನಗಣತಿಯ ಪ್ರಕಾರ ಕ್ಯಾಲ್ಗರಿಯ ಜನಸಂಖ್ಯೆಯು 1,071,515 ಆಗಿದೆ. ಅದರ 2009ರ ಪೌರಾಡಳಿತದ ಜನಗಣತಿಯ ಪ್ರಕಾರ 1,065,455 ಇದ್ದ ಜನಸಂಖ್ಯೆಗಿಂತ ಇದು 0.57%ನಷ್ಟು ಹೆಚ್ಚಾಗಿದೆ ಅಥವಾ 6,060 ಜನರನ್ನು ಹೆಚ್ಚು ಹೊಂದಿದೆ.
2006ರಲ್ಲಿ ಈ ನಗರದಲ್ಲಿದ್ದ ಸರಾಸರಿ ವಯಸ್ಸೆಂದರೆ 35.7, ಈ ಸರಾಸರಿ ವಯಸ್ಸು ಆಲ್ಬರ್ಟಾದಲ್ಲಿ 36.0 ಆಗಿತ್ತು ಮತ್ತು ಒಟ್ಟು ಕೆನಡಾದಲ್ಲಿ 39.5 ಆಗಿತ್ತು.
2001ರಲ್ಲಿ ಕ್ಯಾಲ್ಗರಿಯಲ್ಲಿದ್ದ ಜನಸಂಖ್ಯೆಯೆಂದರೆ 878,866,. ಅದೇ 1996ರಲ್ಲಿ ಇದು 768,082ರಷ್ಟು ಜನರನ್ನು ಹೊಂದಿತ್ತು.
2001ರಿಂದ 2006ರವರೆಗಿನ ಅವಧಿಯಲ್ಲಿ ಕ್ಯಾಲ್ಗರಿಯ ಜನಸಂಖ್ಯೆಯು ಶೇಕಡಾ 12.4ನಷ್ಟು ಹೆಚ್ಚಾಯಿತು. ಅದೇ ಅವಧಿಯಲ್ಲಿ ಆಲ್ಬರ್ಟಾದ ಜನಸಂಖ್ಯೆಯು ಶೇಕಡಾ 10.6ನಷ್ಟು ಏರಿತು ಹಾಗೂ ಕೆನಡಾದ ಒಟ್ಟು ಜನಸಂಖ್ಯೆಯು ಶೇಕಡಾ 5.4ನಷ್ಟು ಹೆಚ್ಚಾಯಿತು. ಈ ನಗರದ ಜನಸಂಖ್ಯಾ ಸಾಂದ್ರತೆಯು ಸುಮಾರು ನಷ್ಟಿತ್ತು, ಅದೇ ಪ್ರಾಂತ್ಯದಲ್ಲಿ ಸುಮಾರು ನಷ್ಟಿತ್ತು.
ಪ್ರಾಂತೀಯ ಮತ್ತು ಫೆಡರಲ್ ಸರ್ಕಾರಗಳೊಂದಿಗೆ ಹಣಕಾಸಿನ ಒಪ್ಪಂದಗಳನ್ನು ಮಾಡಲು ಸಹಾಯ ಮಾಡಲು ವಾರ್ಷಿಕವಾಗಿ ನಡೆಸಲಾಗುವ ನಗರಾಡಳಿತದ ಜನಗಣತಿಯು 2006ರಲ್ಲಿ ಸುಮಾರು 991,000ರಷ್ಟು ಜನಸಂಖ್ಯೆಯನ್ನು ತೋರಿಸಿದೆ. ಕ್ಯಾಲ್ಗರಿ ಸೆನ್ಸಸ್ ಮೆಟ್ರೊಪಾಲಿಟನ್ ಪ್ರದೇಶದ ಜನಸಂಖ್ಯೆಯು ಸುಮಾರು 1.1 ದಶಲಕ್ಷದಷ್ಟಿತ್ತು. ಕ್ಯಾಲ್ಗರಿ ಆರ್ಥಿಕ ವಲಯವು 2006ರಲ್ಲಿ ಸುಮಾರು 1.17 ದಶಲಕ್ಷದಷ್ಟು ಜನಸಂಖ್ಯೆಯನ್ನು ಹೊಂದಿತ್ತು. 2006ರ ಜುಲೈ 25ರಂದು ಪೌರಾಡಳಿತದ ಸರ್ಕಾರವು ನಗರದಲ್ಲಿನ ಜನಸಂಖ್ಯಾ ಪ್ರಮಾಣವನ್ನು ಒಂದು ದಶಲಕ್ಷವಾಗಿ ಪೂರ್ಣಗೊಳಿಸಿದ ರಹವಾಸಿಗಳ ಜನನವನ್ನು ಅಧಿಕೃತವಾಗಿ ಗುರುತಿಸಿತು. ಅಲ್ಲದೇ ಪ್ರತಿದಿನ ಸುಮಾರು 98 ಜನನದೊಂದಿಗೆ ಜನಸಂಖ್ಯೆಯು ಏರುತ್ತಿದೆಯೆಂದು ಸೂಚಿಸಿತು. ಈ ಲೆಕ್ಕಾಚಾರವನ್ನು ಊಹೆ ಮತ್ತು ಅಂಕಿಅಂಶಗಳ ಅಂದಾಜಿನ ಮೂಲಕ ಮಾಡಲಾಗಿತ್ತು. ಅಲ್ಲದೇ ಕ್ಯಾಲ್ಗೇರಿಯನ್ನರಿಗೆ ಜನಿಸಿದ ಮಕ್ಕಳನ್ನು ಮಾತ್ರ ಗಣನೆಗೆ ತೆಗೆದುಕೊಳ್ಳಲಾಗಿತ್ತು. 2006ರಲ್ಲಿ ದಾಖಲಾದ ಒಟ್ಟು ವಲಸೆಯ ಪ್ರಮಾಣ 25,794 ಜನರು/ವರ್ಷ, ಇದು 2005ರಲ್ಲಿ 12,117ನಷ್ಟಿತ್ತು.
ಕ್ಯಾಲ್ಗರಿ CMAಯು ಟೊರೊಂಟೊ ಮತ್ತು ವ್ಯಾನ್ಕೂವರ್‌ನ ನಂತರ ಅಲ್ಪಸಂಖ್ಯಾತರ ವಿಷಯದಲ್ಲಿ ಕೆನಡಾದಲ್ಲೇ ಮೂರನೇ ಅತ್ಯಂತ ವೈವಿಧ್ಯಮಯ ಪ್ರದೇಶವಾಗಿದೆ, ಕೇವಲ CMAಗಳೇ 200,000ಗಿಂತಲೂ ಹೆಚ್ಚು ಸಂಖ್ಯೆಯಲ್ಲಿದ್ದಾರೆ.
ಸರಕಾರ ಮತ್ತು ರಾಜಕೀಯ
ಕ್ಯಾಲ್ಗರಿಯನ್ನು ಸಾಮಾನ್ಯವಾಗಿ ಸಂಪ್ರದಾಯವಾದಿ ನಗರವೆಂದು ಪರಿಗಣಿಸಲಾಗುತ್ತದೆ, ಇಲ್ಲಿ ಸಾಂಪ್ರದಾಯಿಕ ಸಣ್ಣ-c ಸಾಮಾಜಿಕ ಸಂಪ್ರದಾಯವಾದಿಗಳು ಮತ್ತು ಹಣಕಾಸಿನ ಸಂಪ್ರದಾಯವಾದಿಗಳು ಹೆಚ್ಚಿನ ಪ್ರಮಾಣದಲ್ಲಿದ್ದಾರೆ. ಈ ನಗರವು ಸಂಸ್ಥೆಗಳ ಪ್ರಬಲ-ಕೇಂದ್ರವಾಗಿರುವುದರಿಂದ, ಭಾರಿ ಪ್ರಮಾಣದ ಕಾರ್ಮಿಕ ವರ್ಗವು ಬಿಳಿ-ಕಾಲರಿನ ಉದ್ಯೋಗಗಳನ್ನು ಪಡೆದಿದೆ. ಹೆಚ್ಚಿನ ಪ್ರಮಾಣದ ತೈಲ ಮತ್ತು ಅನಿಲ ಸಂಘಟನೆಗಳು 1971ರಲ್ಲಿ ಪೀಟರ್ ಲೌಘೀಡ್‌ನ ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಾರ್ಟಿಯು ರಚನೆಯಾಗುವಂತೆ ಮಾಡಿದವು. 1990ರ ಸಂದರ್ಭದಲ್ಲಿ ನಗರದ ಪ್ರಮುಖ ರಾಜಕೀಯ ಸಂಸ್ಕೃತಿಯಲ್ಲಿ, ಫೆಡರಲ್ ವಿಧಾನದಿಂದ ಬಲಂಪಂಥಿ ರಿಫಾರ್ಮ್ ಪಾರ್ಟ್ ಆಫ್ ಕೆನಡಾ ಮತ್ತು ಪ್ರಾಂತೀಯವಾಗಿ ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಕ್ಷಗಳು ಮೇಲುಗೈ ಸಾಧಿಸಿದವು.
ಕ್ಯಾಲ್ಗರಿಯ ಜನಸಂಖ್ಯೆಯು ಏರಿದರಿಂದ ಅದರ ರಾಜಕೀಯದಲ್ಲೂ ವೈವಿಧ್ಯತೆ ಕಂಡುಬಂದಿತು. ಪರ್ಯಾಯ ಕಾರ್ಯಾಚರಣೆಯೊಂದು 2000ರ ವರ್ಲ್ಡ್ ಪೆಟ್ರೋಲಿಯಂ ಕಾಂಗ್ರೆಸ್ ಪ್ರದರ್ಶನಗಳು ಮತ್ತು J26 G8 2002 ಪ್ರತಿಭಟನೆಗಳ ಸಂದರ್ಭದಲ್ಲಿ ಸಕ್ರಿಯಗೊಂಡಿತು. ಪ್ರತಿಭಟನೆಕಾರರಲ್ಲಿ ಸ್ಥಳೀಯರು ಮತ್ತು ಹೊರಗಿನವರೂ ಸೇರಿದ್ದರು. ಈ ನಗರವು ವಿವಿಧ ಕ್ರಿಯಾವಾಧಿ ಸಂಘಟನೆಗಳು ಮಾತ್ರವಲ್ಲದೆ ಆಂಟಿ-ಕ್ಯಾಪಿಟಲಿಸ್ಟ್ ಕನ್ವರ್ಜೆನ್ಸ್‌ನ ಇತಿಹಾಸವನ್ನು ಹೊಂದಿದೆ.
ಪೌರಾಡಳಿತದ ರಾಜಕೀಯ
ಕ್ಯಾಲ್ಗರಿಯಲ್ಲಿ ಆಡಳಿತವು ಆಲ್ಬರ್ಟಾದ ಮುನ್ಸಿಪಾಲ್ ಗೌರ್ನ್ಮೆಂಟ್ ಆಕ್ಟ್‌ಗೆ (1995) ಅನುಗುಣವಾಗಿ ನಡೆಯುತ್ತದೆ. ನಾಗರಿಕರು ಕ್ಯಾಲ್ಗರಿ ಸಿಟಿ ಕೌನ್ಸಿಲ್‌ನ ಸದಸ್ಯರಿಗೆ ಪ್ರತಿ ಮೂರು ವರ್ಷಗಳಿಗೊಮ್ಮೆ ಮತ ಚಲಾಯಿಸುತ್ತಾರೆ, ಇದರ ಮುಂದಿನ ಚುನಾವಣೆಯು 2010ರ ಅಕ್ಟೋಬರ್ 18ರಂದು ನಡೆಯಲಿದೆ. ‌ಸಿಟಿ ಕೌನ್ಸಿಲ್ ಒಬ್ಬ ಮೇಯರ್ ಮತ್ತು 14 ವಾರ್ಡ್ ಆಲ್ಡರ್‌ಮನ್‌‌ರನ್ನು ಹೊಂದಿರುತ್ತದೆ. ಡೇವ್ ಬ್ರೋಂಕೋನಿಯರ್ 2001ರಲ್ಲಿ ಮೊದಲು ಆಯ್ಕೆಯಾದ ಮೇಯರ್ ಆಗಿದ್ದಾನೆ.
ಈ ನಗರವು 2007ರಲ್ಲಿ $2.1 ಶತಕೋಟಿಯಷ್ಟು ಬಜೆಟ್ಅನ್ನು ಹೊಂದಿತ್ತು, ಇದು 41%ನಷ್ಟು ಆಸ್ತಿ ತೆರಿಗೆಗಳಿಂದ ಬೆಂಬಲ ಪಡೆದಿತ್ತು. ಇಲ್ಲಿ $386 ದಶಲಕ್ಷದಷ್ಟು ವಾಸಯೋಗ್ಯ ಆಸ್ತಿಗಳಿಂದ ಮತ್ತು $371 ದಶಲಕ್ಷದಷ್ಟು ವಾಸಯೋಗ್ಯವಲ್ಲದ ಆಸ್ತಿಗಳಿಂದ ವಾರ್ಷಿಕವಾಗಿ $757 ದಶಲಕ್ಷದಷ್ಟು ಆಸ್ತಿ ತೆರಿಗೆಗಳನ್ನು ಸಂಗ್ರಹಿಸಲಾಗುತ್ತದೆ. 54%ನಷ್ಟು ಖರ್ಚುವೆಚ್ಚಗಳು ನಗರದ ಉದ್ಯೋಗಿಗಳಿಗೆ ಸಂಬಳ, ವೇತನ ಮತ್ತು ಪ್ರಯೋಜನಗಳನ್ನು ಒದಗಿಸಲು ಆಗುತ್ತದೆ.
ಪ್ರಾಂತೀಯ ರಾಜಕೀಯ
ಕ್ಯಾಲ್ಗರಿಯನ್ನು 23 ಪ್ರಾಂತೀಯ MLAಗಳು ಪ್ರತಿನಿಧಿಸುತ್ತಾರೆ, ಅವರಲ್ಲಿ 16 ಮಂದಿ ಸದಸ್ಯರು ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ಸ್‌ಗೆ, ನಾಲ್ಕು ಮಂದಿ ಸದಸ್ಯರು ಆಲ್ಬರ್ಟಾ ಲಿಬರಲ್ಸ್‌ಗೆ, ಇಬ್ಬರು ಸದಸ್ಯರು ವೈಲ್ಡ್‌ರೋಸ್ ಅಲೈಯನ್ಸ್‌ಗೆ ಸೇರಿದವರು ಮತ್ತು ಒಬ್ಬನು ಸ್ವತಂತ್ರ ಅಭ್ಯರ್ಥಿಯಾಗಿದ್ದಾನೆ. ಸಮಾರು 14 ವರ್ಷಗಳ ಕಾಲ (1992ರ ಡಿಸೆಂಬರ್ 14ರಿಂದ 2006ರ ಡಿಸೆಂಬರ್ 14ರವರೆಗೆ) ಪ್ರಾಂತೀಯ ಪ್ರಮುಖ ವ್ಯಕ್ತಿ ಮತ್ತು ಆಲ್ಬರ್ಟಾದ ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಾರ್ಟಿಯ ನಾಯಕ ರಾಲ್ಫ್ ಕ್ಲೈನ್ ಕ್ಯಾಲ್ಗರಿ ಎಲ್ಬೊ ಸ್ಥಾನವನ್ನು ಪಡೆದಿದ್ದನು. ಕ್ಲೈನ್ ಆಲ್ಬರ್ಟಾದ ಲಿಜಿಸ್ಲೇಟಿವ್ ಅಸೆಂಬ್ಲಿಗೆ 1989ರಲ್ಲಿ ಚುನಾಯಿತನಾದನು ಹಾಗೂ ಆತನು 2006ರ ಸೆಪ್ಟೆಂಬರ್ 20ರಂದು ರಾಜೀನಾಮೆ ನೀಡಿದನು. ಅವನ ನಂತರ ಫೋರ್ಟ್ ಸ್ಯಾಸ್ಕಟ್‌ಚೆವಾನ್-ವೆಗ್ರೆವಿಲ್ಲೆ‌ಯ MLA ಎಡ್ ಸ್ಟೆಲ್ಮ್ಯಾಚ್ ಪ್ರಾಂತೀಯ ಪ್ರಮುಖ ವ್ಯಕ್ತಿಯಾದನು ಮತ್ತು ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಾರ್ಟಿಯ ಮುಖಂಡನಾದನು. ಈ ಮುಖಂಡತ್ವ ಬದಲಾವಣೆಯ ನಂತರ ಕ್ಯಾಲ್ಗರಿಯ ಪ್ರಾಂತೀಯ ಮುಖಂಡತ್ವ ಮತ್ತು ಪ್ರಾತಿನಿಧ್ಯವು ಇಳಿಕೆಯಾಯಿತು ಏಕೆಂದರೆ ಪ್ರಾಂತೀಯ ಕ್ಯಾಬಿನೆಟ್‌ನಲ್ಲಿ ಅದರ ಪ್ರಾತನಿಧ್ಯವು ಎಂಟರಿಂದ ಮೂರಕ್ಕೆ ಇಳಿಯಿತು, ಕೇವಲ ಒಬ್ಬ ಕ್ಯಾಲ್ಗರಿ MLA ಗ್ರೆಗ್ ಮೆಲ್ಚಿನ್ ಮಾತ್ರ ಕ್ಯಾಬಿನೆಟ್ ಸ್ಥಾನವನ್ನು ಪಡೆದುಕೊಂಡಿದ್ದನು. 2007ರ ಜೂನ್‌ನಲ್ಲಿ ರಾಲ್ಫ್ ಕ್ಲೈನ್‌ನ ಹಳೆಯ ಚುನಾವಣಾ-ಕ್ಷೇತ್ರವು  PC ಪಕ್ಷವು 1971ರಲ್ಲಿ ಕಛೇರಿಯನ್ನು ತೆಗೆದುಕೊಂಡಂದಿನಿಂದ   ಉಪ-ಚುನಾವಣೆಯಲ್ಲಿ ಆಲ್ಬರ್ಟಾ ಲಿಬರಲ್ ಕ್ರೈಗ್ ಚೆಫಿನ್ಸ್‌ಗೆ ಸೇರಿತು. 2008ರ ಸಾರ್ವತ್ರಿಕ ಚುನಾವಣೆಯವರೆಗೆ ಪಂಡಿತರು ಸಾಂಪ್ರದಾಯಿಕ ಆಡಳಿತದಲ್ಲಿ ಪ್ರಮುಖ ಟೋರಿ ನಷ್ಟಗಳು ಉಂಟಾಗುತ್ತದೆಂದು ಸೂಚಿಸಿದರು
2008ರ ಚುನಾವಣೆಯಲ್ಲಿ ಲಿಬರಲ್ಸ್ ಪಕ್ಷದ ಸ್ಥಾನವು ಒಂದರಿಂದ ಐದಕ್ಕೆ ಏರಿಕೆಯಾಯಿತು. ಕ್ಯಾಲ್ಗರಿಯ ಚುನಾವಣೆಯಲ್ಲಿ ಫಲಿತಾಂಶಗಳು ಆಶ್ಚರ್ಯಕರವಾಗಿರಲಿಲ್ಲ, ವಿಶೇಷವಾಗಿ ಕೇಂದ್ರ ಕ್ಯಾಲ್ಗರಿಯಲ್ಲಿ ಸ್ಟೆಲ್ಮ್ಯಾಚ್ ಆಡಳಿತದಲ್ಲಿ ಫಲಿತಾಂಶಗಳು ಅತೃಪ್ತಿಕರವಾಗಿದ್ದವು, ಇದಕ್ಕೆ ಕಾರಣವೆಂದರೆ ಎಡ್ಮಂಟನ್‌ನಲ್ಲಿ ಪ್ರಮುಖ PCಯ ಜಯಕ್ಕೆ ಅಭಿಮುಖವಾಗಿ ನಡೆದುದು. ಲಿಬರಲ್‌ಗಳು ಸಂಪೂರ್ಣವಾಗಿ ಒಂಭತ್ತು ಸ್ಥಾನಕ್ಕೆ ಇಳಿದರು, ಅವರು ಮೊದಲ ಬಾರಿಯ ಬಹುಮತವನ್ನು ಪಡೆದುದು ಕ್ಯಾಲ್ಗರಿ ಚುನಾವಣಾ ಕ್ಷೇತ್ರದಲ್ಲಿ.
ಫೆಡರಲ್ ರಾಜಕೀಯ
ಕ್ಯಾಲ್ಗರಿಯ ಎಲ್ಲಾ ಎಂಟು ಫೆಡರಲ್ MPಗಳು ಕೆನಡಾದ ಸಂಪ್ರದಾಯ ಪಕ್ಷ (CPC)ದ ಸದಸ್ಯರಾಗಿರುತ್ತಾರೆ. CPCಯ ಹಿಂದಿನ ಸದಸ್ಯರು ಸಾಂಪ್ರದಾಯಿಕವಾಗಿ ನಗರದ ಫೆಡರಲ್ ಸ್ಥಾನಗಳ ಬಹುಮತವನ್ನು ಪಡೆದಿದ್ದರು. ಫೆಡರಲ್ ಎಲೆಕ್ಟರಲ್ ಜಿಲ್ಲೆಯಾದ ಕ್ಯಾಲ್ಗರಿ ಸೌತ್‌ವೆಸ್ಟ್ಅನ್ನು ಪ್ರಧಾನ ಮಂತ್ರಿ ಮತ್ತು CPC ಮುಖಂಡ ಸ್ಟೀಫನ್ ಹಾರ್ಪರ್ ಹೊಂದಿದ್ದನು. ಏಕಕಾಲದಲ್ಲಿ ಅದೇ ಸ್ಥಾನವನ್ನು CPCಯ ಪೂರ್ವಿಕ ಕೆನಡಾದ ರಿಫಾರ್ಮ್ ಪಾರ್ಟಿಯ ಮುಖಂಡ ಪ್ರಿಸ್ಟಾನ್ ಮ್ಯಾನಿಂಗ್ ಸಹ ಹೊಂದಿದ್ದನು. ಮಾಜಿ ಪ್ರಧಾನ ಮಂತ್ರಿ ಮತ್ತು ಕೆನಡಾದ ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಾರ್ಟಿಯ ಮಾಜಿ ನಾಯಕ (CPCಯ ಪೂರ್ವಿಕ) ಜೊ ಕ್ಲಾರ್ಕ್ ಕ್ಯಾಲ್ಗರಿ ಸೆಂಟರ್ಅನ್ನು ಚುನಾವಣಾ ಕ್ಷೇತ್ರವಾಗಿ ಹೊಂದಿದ್ದನು. ಕೆನಡಾದ 22 ಪ್ರಧಾನ ಮಂತ್ರಿಗಳಲ್ಲಿ, ಇಬ್ಬರು ಪದವಿಯಲ್ಲಿದ್ದಾಗ ಕ್ಯಾಲ್ಗರಿ ಚುನಾವಣಾ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು. ಮೊದಲನೆಯವನು ಕ್ಯಾಲ್ಗರಿ ವೆಸ್ಟ್‌ನಿಂದ ಆಯ್ಕೆಯಾದ R. B. ಬೆನ್ನೆಟ್, ಈತನು ಆ ಸ್ಥಾನವನ್ನು 1930ರಿಂದ 1935ರವರೆಗೆ ಹೊಂದಿದ್ದನು.
ಆರ್ಥಿಕ ಸ್ಥಿತಿ
ಕ್ಯಾಲ್ಗರಿಯ ಆರ್ಥಿಕ ಸ್ಥಿತಿಯಲ್ಲಿ ತೈಲ ಮತ್ತು ಅನಿಲ ಉದ್ಯಮವು ಕಡಿಮೆ ಪಾತ್ರವನ್ನು ವಹಿಸಿದರೂ, ಇದು ನಗರದ GDPಗೆ ಅತಿ ಹೆಚ್ಚು ಕೊಡುಗೆಯನ್ನು ನೀಡುವ ಏಕೈಕ ಮೂಲವಾಗಿದೆ. 2006ರಲ್ಲಿ, ಕ್ಯಾಲ್ಗರಿಯ ನೈಜ GDP (1997ರ ಸ್ಥಿರ ಡಾಲರ್‌ಗಳಲ್ಲಿ) C$52.386 ಶತಕೋಟಿಯಾಗಿತ್ತು, ಅದರಲ್ಲಿ ತೈಲ, ಅನಿಲ ಮತ್ತು ಗಣಿಗಾರಿಕೆಯ ಕೊಡುಗೆಯು ಸುಮಾರು 12%ನಷ್ಟಾಗಿದೆ. BP, ಎನ್‌ಕ್ಯಾನ, ಇಂಪೀರಿಯಲ್ ಆಯಿಲ್, ಸನ್ಕರ್ ಎನರ್ಜಿ, ಶೆಲ್ ಕೆನಡಾ ಮತ್ತು ಟ್ರಾನ್ಸ್‌ಕೆನಡಾ ಮೊದಲಾದ ಅತ್ಯಂತ ದೊಡ್ಡ ತೈಲ ಮತ್ತು ಅನಿಲ ಕಂಪನಿಗಳು ನಗರವನ್ನು 87%ನಷ್ಟು ಕೆನಡಾದ ತೈಲ ಮತ್ತು ನೈಸರ್ಗಿಕ ಅನಿಲ ತಯಾರಕರಿಗೆ ಮತ್ತು 66%ನಷ್ಟು ಕಲ್ಲಿದ್ದಲು ತಯಾರಕರಿಗೆ ನೆಲೆಯನ್ನಾಗಿ ಮಾಡಿವೆ. 1996ರಲ್ಲಿ, ಕೆನಡಿಯನ್ ಪೆಸಿಫಿಕ್ ರೈಲ್ವೆಯು 3,100 ಉದ್ಯೋಗಿಗಳೊಂದಿಗೆ ಅದರ ಪ್ರಧಾನ ಕಛೇರಿಯನ್ನು ಮಾಂಟ್ರಿಯಲ್‌ನಿಂದ ಕ್ಯಾಲ್ಗರಿಗೆ ಸ್ಥಳಾಂತರಿಸಿತು, ಇದು ನಗರದ ಪ್ರಮುಖ ಉದ್ಯೋಗ-ನೀಡುವ ಸಂಘಟನೆಗಳಲ್ಲಿ ಒಂದಾಗಿದೆ. ಇಂಪೀರಿಯಲ್ ಆಯಿಲ್‌ ಆಲ್ಬರ್ಟಾದ ಅನುಕೂಲಕರ ಸಾಂಸ್ಥಿಕ ತೆರಿಗೆಗಳ ಅನುಕೂಲವನ್ನು ಪಡೆಯಲು ಮತ್ತು ಅದರ ತೈಲ ಕಾರ್ಯಾಚರಣೆಗಳಿಗೆ ಹತ್ತಿರವಾಗಲು 2005ರಲ್ಲಿ ಅದರ ಪ್ರಧಾನ ಕಛೇರಿಯನ್ನು ಟೊರೊಂಟೊದಿಂದ ಇಲ್ಲಿಗೆ ಸ್ಥಳಾಂತರಿಸಿತು. ಇದು ಸರಿಸುಮಾರು 400 ಕುಟುಂಬಗಳ ಸ್ಥಳ ಬದಲಾವಣೆಗೆ ಕಾರಣವಾಯಿತು.
ಕೆಲವು ಇತರ ದೊಡ್ಡ ಉದ್ಯೋಗ-ಸಂಸ್ಥೆಗಳೆಂದರೆ - ಶ್ಯಾವ್ ಕಮ್ಯುನಿಕೇಶನ್ಸ್ (7,500 ಉದ್ಯೋಗಿಗಳು), NOVA ಕೆಮಿಕಲ್ಸ್ (4,900 ಉದ್ಯೋಗಿಗಳು), ಟೆಲುಸ್ (4,500 ಉದ್ಯೋಗಿಗಳು), ನೆಕ್ಸೆನ್ (3,200 ಉದ್ಯೋಗಿಗಳು), CNRL (2,500 ಉದ್ಯೋಗಿಗಳು), ಶೆಲ್ ಕೆನಡಾ (2,200 ಉದ್ಯೋಗಿಗಳು), ಡೊ ಕೆಮಿಕಲ್ ಕೆನಡಾ (2,000 ಉದ್ಯೋಗಿಗಳು).
2006ರ ಅಕ್ಟೋಬರ್‌ನಲ್ಲಿ ಎನ್‌ಕ್ಯಾನವು ದಿ ಬೊ, 58-ಮಹಡಿಯ ಗಗನಚುಂಬಿ ಕಟ್ಟಡವೊಂದನ್ನು ನಗರದ ಡೌನ್‌ಟೌನ್ ಕೋರ್‌ನಲ್ಲಿ ನಿರ್ಮಿಸಲಾಗುವುದೆಂದು ಪ್ರಕಟಿಸಿತು. ಈ ಕಂಪನಿಯ ಹೊಸ ಪ್ರಧಾನ ಕಛೇರಿಯು ಪೂರ್ಣಗೊಂಡಾಗ ಟೊರೊಂಟೊದಿಂದ ಹೊರಗೆ ಕೆನಡಾದಲ್ಲೇ ಅತ್ಯಂತ ಎತ್ತರ ಕಟ್ಟಡವಾಗುತ್ತದೆ.
ವೆಸ್ಟ್‌ಜೆಟ್ ಕ್ಯಾಲ್ಗರಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದ ಹತ್ತಿರದಲ್ಲಿ ಅದರ ಪ್ರಧಾನ ಕಛೇರಿಯನ್ನು ಹೊಂದಿದೆ ಹಾಗೂ ಎನರ್ಜೆಟ್ ಅದರ ಪ್ರಧಾನ ಕಛೇರಿಯನ್ನು ವಿಮಾನ ನಿಲ್ದಾಣ ಪ್ರದೇಶದಲ್ಲೇ ಹೊಂದಿದೆ. ಅವುಗಳ ವಿಭಜನೆಗಿಂತ ಮೊದಲು, ಕೆನಡಿಯನ್ ಏರ್‌ಲೈನ್ಸ್ ಮತ್ತು ಏರ್ ಕೆನಡಾದ ಜಿಪ್ ಸಹ ನಗರದ ವಿಮಾನ ನಿಲ್ದಾಣದ ಹತ್ತಿರದಲ್ಲಿ ಅವುಗಳ ಪ್ರಧಾನ ಕಛೇರಿಯನ್ನು ಹೊಂದಿದ್ದವು.
ಶಿಕ್ಷಣ
2005ರಲ್ಲಿ ಸುಮಾರು 97,000 ವಿದ್ಯಾರ್ಥಿಗಳು ಕ್ಯಾಲ್ಗರಿ ಬೋರ್ಡ್ ಆಫ್ ಎಜುಕೇಶನ್ ನಿರ್ವಹಿಸುವ ಇಂಗ್ಲಿಷ್ ಭಾಷಾ ಸಾರ್ವಜನಿಕ ಶಾಲಾ ವ್ಯವಸ್ಥೆಯಲ್ಲಿನ ಸುಮಾರು 215 ಶಾಲೆಗಳಲ್ಲಿ K-12ಗೆ ಹಾಜರಾದರು. ಸುಮಾರು 43,000 ವಿದ್ಯಾರ್ಥಿಗಳು ಪ್ರತ್ಯೇಕ ಇಂಗ್ಲಿಷ್ ಭಾಷಾ ಕ್ಯಾಲ್ಗರಿ ಕ್ಯಾಥೋಲಿಕ್ ಸ್ಕೂಲ್ ಡಿಸ್ಟ್ರಿಕ್ಟ್ ಮಂಡಲಿಯಲ್ಲಿ 95 ಶಾಲೆಗಳಲ್ಲಿ ಹಾಜರಾದರು. ಸಣ್ಣ ಫ್ರ್ಯಾಂಕೊಫೋನ್ ಸಮುದಾಯವು ಅದರ ಸ್ವಂತ ಫ್ರೆಂಚ್ ಭಾಷೆಯ ಶಾಲಾ-ಮಂಡಲಿಗಳನ್ನು (ಸಾರ್ವಜನಿಕ ಮತ್ತು ಕ್ಯಾಥೋಲಿಕ್) ಹೊಂದಿದೆ. ಇವೆರಡೂ ಕ್ಯಾಲ್ಗರಿಯಲ್ಲಿ ನೆಲೆಯಾಗಿವೆ, ಆದರೆ ದೊಡ್ಡ ಪ್ರಾದೇಶಿಕ ಜಿಲ್ಲೆಗೆ ಸೇವೆಯನ್ನು ಒದಗಿಸುತ್ತವೆ. ಈ ನಗರದಲ್ಲಿ ಹಲವಾರು ಸಾರ್ವಜನಿಕ ಚಾರ್ಟರ್ ಶಾಲೆಗಳೂ ಇವೆ. ಕ್ಯಾಲ್ಗರಿಯು ಅನೇಕ ಭಿನ್ನ ಶಾಲೆಗಳನ್ನು ಹೊಂದಿದೆ, ಅವುಗಳಲ್ಲಿ ಪ್ರಮುಖವಾದುದು ಒಲಿಂಪಿಕ್-ಅರ್ಹ ಕ್ರೀಡಾಪಟುಗಳಿಗಾಗಿ ರಚಿಸಲಾದ ರಾಷ್ಟ್ರದ ಮೊದಲ ಪ್ರೌಢ ಶಾಲೆ ನ್ಯಾಷನಲ್ ಸ್ಪೋರ್ಟ್ ಸ್ಕೂಲ್. ಕ್ಯಾಲ್ಗರಿಯು ಹಲವಾರು ಖಾಸಗಿ ಶಾಲೆಗಳಿಗೂ ನೆಲೆಯಾಗಿದೆ, ಅವುಗಳೆಂದರೆ - ಮೌಂಟೇನ್ ವ್ಯೂ ಅಕಾಡೆಮಿ, ರಂಡಲ್ ಕಾಲೇಜ್, ರಂಡಲ್ ಅಕಾಡೆಮಿ, ಕ್ಲಿಯರ್ ವಾಟರ್ ಅಕಾಡೆಮಿ, ಚಿನುಕ್ ವಿಂಡ್ಸ್ ಅಡ್ವೆಂಟಿಸ್ಟ್ ಅಕಾಡೆಮಿ, ವೆಬ್ಬರ್ ಅಕಾಡೆಮಿ, ಡೆಲ್ಟಾ ವೆಸ್ಟ್ ಅಕಾಡೆಮಿ, ಮಾಸ್ಟರ್ಸ್ ಅಕಾಡೆಮಿ, ಮೆನ್ನೊ ಸೈಮನ್ಸ್ ಕ್ರಿಶ್ಚಿಯನ್ ಸ್ಕೂಲ್, ವೆಸ್ಟ್ ಐಲ್ಯಾಂಡ್ ಕಾಲೇಜ್ ಮತ್ತು ಎಡ್ಜ್ ಸ್ಕೂಲ್.
ಕ್ಯಾಲ್ಗರಿಯು ಪಶ್ಚಿಮ ಕೆನಡಾದ ಅತ್ಯಂತ ದೊಡ್ಡ ಸಾರ್ವಜನಿಕ ಪ್ರೌಢ ಶಾಲೆ ಲಾರ್ಡ್ ಬೀವರ್‌ಬ್ರೂಕ್ ಹೈ ಸ್ಕೂಲ್‌ಅನ್ನೂ ಹೊಂದಿದೆ, ಇಲ್ಲಿ 2005–2006 ಶೈಕ್ಷಣಿಕ ವರ್ಷದಲ್ಲಿ ಸುಮಾರು 2241 ವಿದ್ಯಾರ್ಥಿಗಳು ದಾಖಲಾಗಿದ್ದರು.
ಕ್ಯಾಲ್ಗರಿಯು ಐದು ಪ್ರಮುಖ ಸಾರ್ವಜನಿಕ ಪ್ರೌಢಶಾಲಾ-ನಂತರದ ಶಿಕ್ಷಣ ಸಂಸ್ಥೆಗಳನ್ನು ಹೊಂದಿದೆ. ಕ್ಯಾಲ್ಗರಿ ವಿಶ್ವವಿದ್ಯಾನಿಲಯವು ಕ್ಯಾಲ್ಗರಿಯ ಪ್ರಾಥಮಿಕ ಅತ್ಯಂತ ದೊಡ್ಡ ಪದವಿ-ನೀಡುವ ಸೌಕರ್ಯವಾಗಿದೆ. ಇಲ್ಲಿ 2006ರಲ್ಲಿ 28,807 ವಿದ್ಯಾರ್ಥಿಗಳು ದಾಖಲಾಗಿದ್ದರು. ಇತರ ಪ್ರೌಢಶಾಲಾ-ನಂತರದ ಶಿಕ್ಷಣ ಸಂಸ್ಥೆಗಳೆಂದರೆ ಮೌಂಟ್ ರಾಯಲ್ ಯೂನಿವರ್ಸಿಟಿ, ಇದು 13,000 ವಿದ್ಯಾರ್ಥಿಗಳನ್ನು ಹೊಂದಿದ್ದು ಹಲವಾರು ಕ್ಷೇತ್ರಗಳಲ್ಲಿ ಪದವಿಗಳನ್ನು ನೀಡುತ್ತದೆ; ಮತ್ತು SAIT ಪಾಲಿಟೆಕ್ನಿಕ್, ಇದು ಸುಮಾರು 14,000 ವಿದ್ಯಾರ್ಥಿಗಳನ್ನು ಹೊಂದಿದ್ದು ಪಾಲಿಟೆಕ್ನಿಕ್ ಮತ್ತು ಅಪ್ರೆಂಟಿಸ್ ಶಿಕ್ಷಣವನ್ನು ಒದಗಿಸುತ್ತದೆ ಹಾಗೂ ಸರ್ಟಿಫಿಕೇಟುಗಳು, ಡಿಪ್ಲೋಮಗಳು ಮತ್ತು ಅನ್ವಯ ಪದವಿಗಳನ್ನು ನೀಡುತ್ತದೆ. SAITಯ ಪ್ರಮುಖ ಕ್ಯಾಂಪಸ್ ಡೌನ್‌ಟೌನ್‌ನ ಸ್ವಲ್ಪ ಉತ್ತರಕ್ಕೆ ನಾರ್ತ್‌ವೆಸ್ಟ್ ಕ್ವಾಡ್ರಂಟ್‌ನಲ್ಲಿದೆ.
ಸಣ್ಣ ಪ್ರೌಢಶಾಲಾ-ನಂತರದ ಶಿಕ್ಷಣ ಸಂಸ್ಥೆಗಳೆಂದರೆ - ಬೊ ವಿಲೇಜ್ ಕಾಲೇಜ್ ಮತ್ತು ಆಲ್ಬರ್ಟಾ ಕಾಲೇಜ್ ಆಫ್ ಆರ್ಟ್ ಆಂಡ್ ಡಿಸೈನ್.
ಸಾರಿಗೆ ವ್ಯವಸ್ಥೆ
ಕ್ಯಾಲ್ಗರಿಯು ಹೆಚ್ಚಿನ ಕೇಂದ್ರ ಮತ್ತು ಪಶ್ಚಿಮ ಕೆನಡಾಕ್ಕೆ ಸಾರಿಗೆ ಕೇಂದ್ರವಾಗಿದೆ. ನಗರದ ಈಶಾನ್ಯ ದಿಕ್ಕಿನಲ್ಲಿರುವ ಕ್ಯಾಲ್ಗರಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ (YYC)ವು ಕೆನಡಾದಲ್ಲೇ ಮೂರನೇ ಅತ್ಯಂತ ದೊಡ್ಡ ವಿಮಾನ ನಿಲ್ದಾಣವಾಗಿದೆ ಹಾಗೂ ಇದು ಪ್ರಮುಖ ಸರಕು ಕೇಂದ್ರವಾಗಿದೆ. ತಡೆ-ರಹಿತ ಸ್ಥಳಗಳೆಂದರೆ ಕೆನಡಾದಾದ್ಯಂತದ ನಗರಗಳು, ಅಮೆರಿಕ ಸಂಯುಕ್ತ ಸಂಸ್ಥಾನ, ಯುರೋಪ್, ಕೇಂದ್ರ ಅಮೆರಿಕ ಮತ್ತು ಏಷ್ಯಾ. ಕ್ಯಾಲ್ಗರಿಯ ಟ್ರಾನ್ಸ್-ಕೆನಡಾ ಹೈವೇ ಮತ್ತು ಕೆನಡಿಯನ್ ಪೆಸಿಫಿಕ್ ರೈಲ್ವೆ (CPR) ಪ್ರಮುಖ ರೈಲು ಮಾರ್ಗವೂ (ಇದು CPR ಅಲಿತ್ ಯಾರ್ಡ್ಅನ್ನು ಒಳಗೊಳ್ಳುತ್ತದೆ) ಸಹ ಇದನ್ನು ಸರಕುಸಾಗಣೆಯ ಒಂದು ಪ್ರಮುಖ ಕೇಂದ್ರವಾಗಿಸಿವೆ. ರಾಕಿ ಮೌಂಟೇನರ್ ಮತ್ತು ರಾಯಲ್ ಕೆನಡಿಯನ್ ಪೆಸಿಫಿಕ್ ಕ್ಯಾಲ್ಗರಿಗೆ ರೈಲು ಪ್ರಯಾಣವನ್ನು ಒದಗಿಸುತ್ತವೆ; VIA ರೈಲ್ ಕ್ಯಾಲ್ಗರಿಯ ನಗರಗಳ ಮಧ್ಯೆ ರೈಲು ಸೇವೆಯನ್ನು ಒದಗಿಸುವುದಿಲ್ಲ.
ಕ್ಯಾಲ್ಗರಿಯು ಪ್ರಮುಖ ರಸ್ತೆಗಳ ಜಾಲವನ್ನು ಮತ್ತು ಮುಕ್ತಮಾರ್ಗ ವ್ಯವಸ್ಥೆಯನ್ನು ಹೊಂದಿದೆ. ಹೆಚ್ಚಿನ ವ್ಯವಸ್ಥೆಯು ಒಂದು ಗ್ರಿಡ್‌ಜಾಲದಲ್ಲಿದೆ, ಅಲ್ಲಿ ರಸ್ತೆಗಳಿಗೆ ಪೂರ್ವದಿಂದ-ಪಶ್ಚಿಮಕ್ಕೆ ಹೋಗುವ ಅವೆನ್ಯೂಗಳಿಂದ ಮತ್ತು ಉತ್ತರದಿಂದ-ದಕ್ಷಿಣಕ್ಕೆ ಹೋಗುವ ಬೀದಿಗಳಿಂದ ಸಂಖ್ಯೆಯನ್ನು ನೀಡಲಾಗಿದೆ. 1904ರವರೆಗೆ ಬೀದಿಗಳಿಗೆ ಹೆಸರಿಡಲಾಗಿತ್ತು; ಅನಂತರ ಎಲ್ಲಾ ಬೀದಿಗಳಿಗೆ ನಗರ ಕೇಂದ್ರದಿಂದ ಹೊರಗೆ ಹರಡುತ್ತಾ ಹೋಗುವ ಸಂಖ್ಯೆಗಳನ್ನು ನೀಡಲಾಯಿತು. ನಿವಾಸಗಳಿರುವ ಪ್ರದೇಶಗಳಲ್ಲಿರುವ ರಸ್ತೆಗಳು ಮಾತ್ರವಲ್ಲದೆ ಮುಕ್ತಮಾರ್ಗಗಳು ಮತ್ತು ನಗರದ ರಸ್ತೆದಾರಿಗಳು ಸಾಮಾನ್ಯವಾಗಿ ಗ್ರಿಡ್‌ಜಾಲದಲ್ಲಿ ಬರುವುದಿಲ್ಲ, ಆದ್ದರಿಂದ ಅವುಗಳಿಗೆ ಕ್ರಮಸಂಖ್ಯೆಯನ್ನು ನೀಡಲಾಗಿಲ್ಲ. ಹೊಸ ಸಮುದಾಯದಲ್ಲಿರುವ ಅನುಕ್ರಮ ಸಂಖ್ಯಾರಹಿತ ಬೀದಿಗಳು ಇದ್ದರೂ,ಸಮುದಾಯದ ಹೆಸರಿನ ಪೂರ್ವಪ್ರತ್ಯಯವನ್ನು ಹೊಂದುವುದು; ಕ್ಯಾಲ್ಗರಿಯಲ್ಲಿನ ನಗರ ಸಂಪ್ರದಾಯವಾಗಿದೆ; ಅದಲ್ಲದೇ ಇದು ಪ್ರಗತಿಯನ್ನೂ ಕಾಣುತ್ತಿದೆ, ಆ ಮೂಲಕ ನಗರದೊಳಗಿನ ಬೀದಿಗಳನ್ನು ಹೆಚ್ಚು ಸುಲಭವಾಗಿ ಪತ್ತೆಹಚ್ಚಬಹುದು.
ಕೊನ್‌ಸ್ಕೊವೊಲಾ
(ಪೋಲಿಷ್ : Końskowola, IPA : [kɔɲskɔ'vɔla]) ಈಶಾನ್ಯ ಪೋಲೆಂಡ್ನ ಒಂದು ನಗರ.
ಕ್ಯಾಲ್ಗರಿ
ಸಾರಿಗೆ ವ್ಯವಸ್ಥೆ
ಕ್ಯಾಲ್ಗರಿ ಟ್ರಾನ್ಸಿಟ್ ನಗರದಾದ್ಯಂತ ಬಸ್ ಮತ್ತು ಹಗುರ-ರೈಲುಗಳೊಂದಿಗೆ ಸಾರ್ವಜನಿಕರಿಗೆ ಸಾರಿಗೆ ಸೇವೆಯನ್ನು ಒದಗಿಸುತ್ತದೆ. C-ಟ್ರೈನ್ ಎನ್ನುವ ಕ್ಯಾಲ್ಗರಿಯ ರೈಲು ವ್ಯವಸ್ಥೆಯು ಉತ್ತರ ಅಮೆರಿಕಾದಲ್ಲಿನ ಅಂತಹ ಮೊದಲ ವ್ಯವಸ್ಥೆಗಳಲ್ಲಿ ಒಂದಾಗಿದೆ (ಎಡ್ಮಂಟನ್‌ LRT ಮತ್ತು ಸ್ಯಾನ್ ಡೈಗೊ ಟ್ರಾಲಿಯನ್ನು ಬಿಟ್ಟು) ಹಾಗೂ ಇದು ನಷ್ಟು ಉದ್ದದ ಮೂರು ರೈಲುಮಾರ್ಗಗಳನ್ನು (ಎರಡು ದಾರಿಗಳು) ಒಳಗೊಂಡಿದೆ (ಇದು ಮಾರ್ಗದ ಹಕ್ಕನ್ನು ಪಡೆದುಕೊಂಡಿದೆ ಮತ್ತು ನಗರಮಧ್ಯದ ಸುಮಾರು 42%ನಷ್ಟು ಕೆಲಸ ಮಾಡುವ ಜನರನ್ನು ಒಯ್ಯುತ್ತದೆ). 2009ರ ಉತ್ತರಾರ್ಧದಲ್ಲಿ, C-ಟ್ರೈನ್ ವ್ಯವಸ್ಥೆಯು ಪ್ರತಿ ವಾರದ-ದಿನದಲ್ಲಿ ಸುಮಾರು 266,100 ಮಂದಿ ಪ್ರಯಾಣಿಕರನ್ನು ಕೊಂಡೊಯ್ಯುತ್ತಿತ್ತು, ಇದು ಮಾಂಟೆರ್ರಿ ಮೆಟ್ರೊ ಮತ್ತು ಟೊರೊಂಟೊ ಸ್ಟ್ರೀಟ್‌ಕಾರ್ ವ್ಯವಸ್ಥೆ ನಂತರ ಉತ್ತರ ಅಮೆರಿಕಾದಲ್ಲೇ ಮೂರನೇ ಅತ್ಯಂತ ಹೆಚ್ಚು ನಿರತ ಹಗುರ-ರೈಲು ವ್ಯವಸ್ಥೆಯಾಗಿದೆ. ಬಸ್ ವ್ಯವಸ್ಥೆಯು ಸುಮಾರು160 ಮಾರ್ಗಗಳನ್ನು ಹೊಂದಿದೆ ಮತ್ತು ಇದು 800 ವಾಹನಗಳಿಂದ ಕಾರ್ಯನಿರ್ವಹಿಸುತ್ತದೆ.
ಕೊನ್‌ಸ್ಕೊವೊಲಾ
ವರ್ಗ:ಪೋಲೆಂಡ್
ಕ್ಯಾಲ್ಗರಿ
ಸಾರಿಗೆ ವ್ಯವಸ್ಥೆ
ಬೀದಿಗಳಲ್ಲಿ ಸುಮಾರು ಉದ್ದದ ಮೋಟಾರುದಾರಿಗಳಿಗೆ ಪರ್ಯಾಯವಾಗಿ, ನಗರವು ಸುಮಾರು  ಉದ್ದದ ಬಹು-ಬಳಕೆಯ (ಬೈಸಿಕಲ್, ನಡಿಗೆ, ರೋಲರ್‌ಬ್ಲೇಡಿಂಗ್, ಇತ್ಯಾದಿ) ಜಾಲವನ್ನು ಹೊಂದಿದೆ.
ಆರೋಗ್ಯ ರಕ್ಷಣೆ
ಕ್ಯಾಲ್ಗರಿಯು ಮೂರು ಪ್ರಮುಖ ವಯಸ್ಕರ ತೀವ್ರ-ರಕ್ಷಣೆಯ ಆಸ್ಪತ್ರೆಗಳನ್ನು ಮತ್ತು ಒಂದು ಪ್ರಮುಖ ಮಕ್ಕಳ ತೀವ್ರ-ರಕ್ಷಣಾ ಸ್ಥಾನವನ್ನು ಹೊಂದಿದೆ; ಫೂಟ್‌ಹಿಲ್ಸ್ ಮೆಡಿಕಲ್ ಸೆಂಟರ್, ಇದು ಆಲ್ಬರ್ಟಾದಲ್ಲೇ ಅತ್ಯಂತ ದೊಡ್ಡ ಆಸ್ಪತ್ರೆಯಾಗಿದೆ, ಪೀಟರ್ ಲೌಘೀಡ್ ಸೆಂಟರ್, ರಾಕಿವ್ಯೂ ಜನರಲ್ ಹಾಸ್ಪಿಟಲ್, ಮತ್ತು ಆಲ್ಬರ್ಟಾ ಚಿಲ್ಡ್ರನ್ಸ್ ಹಾಸ್ಪಿಟಲ್, ಇದು ಪ್ರೇರಿ ಪ್ರಾಂತ್ಯಗಳಲ್ಲೇ ರೋಗಪೀಡಿತ ಶಿಶುಗಳಿಗೆ ಚಿಕಿತ್ಸೆ ನೀಡುವ ಅತ್ಯಂತ ದೊಡ್ಡ ಆಸ್ಪತ್ರೆಯಾಗಿದೆ. ಅವೆಲ್ಲವೂ ಆಲ್ಬರ್ಟಾ ಹೆಲ್ತ್ ಸರ್ವಿಸಸ್: ಕ್ಯಾಲ್ಗರಿ ಹೆಲ್ತ್ ರೀಜನ್‌ನಿಂದ ನಿರ್ವಹಿಸಲ್ಪಡುತ್ತವೆ. ಕ್ಯಾಲ್ಗರಿಯು ಆಲ್ಬರ್ಟಾದಲ್ಲೇ ಪ್ರಮುಖ ಕ್ಯಾನ್ಸರ್ ಕೇಂದ್ರ ಟಾಮ್ ಬೇಕರ್ ಕ್ಯಾನ್ಸರ್ ಸೆಂಟರ್ (ಇದು ಫೂಟ್‌ಹಿಲ್ಸ್ ಮೆಡಿಕಲ್ ಸೆಂಟರ್‌ನಲ್ಲಿದೆ), ವಿವಿಧ ರೀತಿಯ ಚಿಕಿತ್ಸೆಯನ್ನು ನೀಡುವ ಗ್ರೇಸ್ ವುಮೆನ್ಸ್ ಹೆಲ್ತ್ ಸೆಂಟರ್ ಹಾಗೂ ಲಿಬಿನ್ ಕಾರ್ಡಿವಾಸ್ಕುಲಾರ್ ಇನ್‌ಸ್ಟಿಟ್ಯೂಟ್ ಮೊದಲಾದವನ್ನೂ ಹೊಂದಿದೆ. ಇದಕ್ಕೆ ಹೆಚ್ಚುವರಿಯಾಗಿ, ಶೆಲ್ಡನ್ M. ಚುಮಿರ್ ಸೆಂಟರ್ (24-ಗಂಟೆಗಳ ಸೇವೆಯನ್ನು ಒದಗಿಸುವ ದೊಡ್ಡ ಆಸ್ಪತ್ರೆ) ಮತ್ತು ರಿಚ್ಮಂಡ್ ರೋಡ್ ಡಯಾಗ್ನಸ್ಟಿಕ್ ಆಂಡ್ ಟ್ರೀಟ್ಮೆಂಟ್ ಸೆಂಟರ್ (RRDTC) ಮಾತ್ರವಲ್ಲದೆ ನೂರಾರು ಸಣ್ಣ ವೈದ್ಯಕೀಯ ಮತ್ತು ದಂತ ಚಿಕಿತ್ಸಾಲಯಗಳು ಕ್ಯಾಲ್ಗರಿಯಲ್ಲಿ ಕಾರ್ಯ ನಿರ್ವಹಿಸುತ್ತವೆ. ಯೂನಿವರ್ಸಿಟಿ ಆಫ್ ಕ್ಯಾಲ್ಗರಿ ಮೆಡಿಕಲ್ ಸೆಂಟರ್ ಸಹ ಕ್ಯಾನ್ಸರ್, ಹೃದಯರಕ್ತನಾಳ, ಮಧುಮೇಹ, ಕೀಲು ಹಾನಿ, ಸಂಧಿವಾತ ಮತ್ತು ತಳಿಶಾಸ್ತ್ರ ಮೊದಲಾದವುಗಳ ಬಗ್ಗೆ ಸಂಶೋಧನೆ ಮಾಡುವ ಮೂಲಕ ಕ್ಯಾಲ್ಗರಿ ಹೆಲ್ತ್ ರೀಜನ್ ಒಂದಿಗೆ ಸಹಭಾಗಿತ್ವದಲ್ಲಿ ಕೆಲಸ ಮಾಡುತ್ತದೆ.
ಕ್ಯಾಲ್ಗರಿಯ ನಾಲ್ಕು ಅತ್ಯಂತ ದೊಡ್ಡ ಆಸ್ಪತ್ರೆಗಳು ಒಟ್ಟು 2,100ಕ್ಕಿಂತಲೂ ಹೆಚ್ಚು ಹಾಸಿಗೆಗಳನ್ನು ಹೊಂದಿದೆ ಮತ್ತು ಸುಮಾರು 11,500 ಮಂದಿ ಅಲ್ಲಿ ಸೇವೆ ಸಲ್ಲಿಸುತ್ತಾರೆ.
ಮಿಲಿಟರಿ (ಸೇನೆ)
20ನೇ ಶತಮಾನದ ಆರಂಭಿಕ ವರ್ಷಗಳಿಂದ ಕೆನಡಿಯನ್ ಮಿಲಿಟರಿಯ ಅಸ್ತಿತ್ವವು ಸ್ಥಳೀಯ ಆರ್ಥಿಕ ಸ್ಥಿತಿ ಮತ್ತು ಸಂಸ್ಕೃತಿಯ ಭಾಗವಾಗಿತ್ತು, ಇದು ಸ್ಟ್ರಾತ್‌ಕೊನಾಸ್ ಹಾರ್ಸ್ ಎಂಬ ಕಾಳಗತಂಡದೊಂದಿಗೆ ಆರಂಭಗೊಂಡಿತು. ನಗರದ ಸ್ವಂತ ಘಟಕವನ್ನು ರಚಿಸುವ ಹಲವಾರು ವಿಫಲ ಪ್ರಯತ್ನಗಳ ನಂತರ 103ನೇ ರೆಜಿಮೆಂಟ್ಅನ್ನು (ಕ್ಯಾಲ್ಗರಿ ರೈಫಲ್ಸ್) ಅಂತಿಮವಾಗಿ 1910ರ ಎಪ್ರಿಲ್ 1ರಂದು ಪ್ರಮಾಣೀಕರಿಸಲಾಯಿತು. ಕೆನಡಿಯನ್ ಫೋರ್ಸಸ್ ಬೇಸ್ (CFB) ಕ್ಯಾಲ್ಗರಿಯು ಎರಡನೇ ವಿಶ್ವ ಸಮರದ ನಂತರ ಕ್ಯೂರಿ ಬರಾಕ್ಸ್ ಮತ್ತು ಹಾರ್ವೀ ಬರಾಕ್ಸ್ ಆಗಿ ಸ್ಥಾಪಿತವಾಯಿತು. ಈ ಪಡೆಯು 1998ರಲ್ಲಿ ಅದು ಕಾರ್ಯಾಚರಣೆಯನ್ನು ನಿಲ್ಲಿಸುವವರೆಗೆ ನಗರದಲ್ಲಿ ಹೆಚ್ಚು ಗಮನಾರ್ಹ ಡಿಪಾರ್ಟ್ಮೆಂಟ್ ಆಫ್ ನ್ಯಾಷನಲ್ ಡಿಫೆನ್ಸ್ (DND) ಸಂಘಟನೆಯಾಗಿ ಉಳಿಯಿತು, 1998ರಲ್ಲಿ ಹೆಚ್ಚಿನ ಘಟಕಗಳು CFB ಎಡ್ಮಂಟನ್‌‌ಗೆ ಸರಿದವು. ಇದು ನಿಂತರೂ ಹಲವಾರು ಕೆನಡಿಯನ್ ಫೋರ್ಸಸ್ ರಿಸರ್ವ್ ಘಟಕಗಳು ಮತ್ತು ಕೆಡೆಟ್ ಘಟಕಗಳು ನಗರದಾದ್ಯಂತ ರಕ್ಷಕ ಸೈನ್ಯವಾಗಿ ಕಾರ್ಯನಿರ್ವಹಿಸಿದವು. ಅವುಗಳೆಂದರೆ - HMCS ಟೆಕುಮ್ಸೆಹ್ ನೇವಲ್ ರಿಸರ್ವ್ ಯುನಿಟ್, ದಿ ಕಿಂಗ್ಸ್ ಓನ್ ಕ್ಯಾಲ್ಗರಿ ರೆಜಿಮೆಂಟ್ (RCAC), ದಿ ಕ್ಯಾಲ್ಗರಿ ಹೈಲ್ಯಾಂಡರ್ಸ್ (ಮತ್ತು ವಾದ್ಯ-ವೃಂದ), 746 ಕಮ್ಯುನಿಕೇಶನ್ ಸ್ಕ್ವಾಡ್ರನ್, 14 (ಕ್ಯಾಲ್ಗರಿ) ಸರ್ವಿಸ್ ಬ್ಯಾಟಲಿಯನ್, 15 (ಎಡ್ಮಂಟನ್‌) ಫೀಲ್ಡ್ ಅಂಬ್ಯುಲೆನ್ಸ್ ಡಿಟ್ಯಾಚ್ಮೆಂಟ್ ಕ್ಯಾಲ್ಗರಿ, 41CER ಡಿಟ್ಯಾಚ್ಮೆಂಟ್ ಕ್ಯಾಲ್ಗರಿ (33 ಎಂಜಿನಿಯರ್ ಸ್ಕ್ವಾಡ್ರನ್), ರೆಗ್ಯುಲರ್ ಫೋರ್ಸ್ ಬೆಂಬಲದ ಸಣ್ಣ ತಂಡಗಳು.
ಸಮಕಾಲೀನ(ಪ್ರಸ್ತುತ) ಸಮಸ್ಯೆಗಳು
ಕ್ಯಾಲ್ಗರಿಯಲ್ಲಿನ ಇತ್ತೀಚಿನ ಆರ್ಥಿಕ ಪ್ರಗತಿ ಮತ್ತು ವೇಗವಾದ ಬೆಳವಣಿಗೆಯು ನಗರದ ಅವ್ಯವಸ್ಥಿತ ಬೆಳವಣಿಗೆ ಮತ್ತು ಆಧಾರ ರಚನೆಗಳ ಉಳಿಕೆ ಮೊದಲಾದ ಸಮಸ್ಯೆಗಳಿಗೆ ಕಾರಣವಾಗಿದೆ. ಟ್ಸು ಟಿನಾ ಫರ್ಸ್ಟ್ ನೇಶನ್ಅನ್ನು ಹೊರತುಪಡಿಸಿ ಅದರ ಬೆಳವಣಿಗೆಗೆ ಯಾವುದೇ ಭೌಗೋಳಿಕ ತಡೆಗಳಿಲ್ಲದೆ ನಗರದಲ್ಲಿನ ಉಪನಗರಗಳು ಅತಿ ಹೆಚ್ಚಿನ ಪ್ರಮಾಣದಲ್ಲಿ ಹೊರಗೆ ಹರಡಿದವು. ಇದು ಕ್ಯಾಲ್ಗರಿಯ ಜನರಿಗೆ ಅವಶ್ಯಕ ಸಾರಿಗೆ ವ್ಯವಸ್ಥೆಯನ್ನು ಒದಗಿಸುವಲ್ಲಿ ಸಮಸ್ಯೆಯನ್ನು ಉಂಟುಮಾಡಿತು.
ಬೆಲ್ಟ್‌ಲೈನ್‌ ಮತ್ತು ಡೌನ್‍‌ಟೌನ್ ಈಸ್ಟ್ ವಿಲೇಜ್‌ನ ಪುನಃಅಭಿವೃದ್ಧಿಯೊಂದಿಗೆ, ಒಳನಗರದಲ್ಲಿನ ಜನಸಾಂದ್ರತೆಯನ್ನು ಹೆಚ್ಚಿಸಲು ಪ್ರಯತ್ನಗಳು ಮುಂದುವರೆದವು, ಆದರೆ ಇದು ಅವ್ಯವಸ್ಥಿತ ಬೆಳವಣಿಗೆಯನ್ನು ನಿಲ್ಲಿಸಲಿಲ್ಲ. 2003ರಲ್ಲಿ ನಗರ ಮಧ್ಯದ ಅಕ್ಕಪಕ್ಕದ ನಗರಗಳ (ಡೌನ್‌ಟೌನ್ ಕಮರ್ಶಿಯಲ್ ಕೋರ್‌, ಡೌನ್‍‌ಟೌನ್ ಈಸ್ಟ್ ವಿಲೇಜ್‌, ಡೌನ್‌ಟೌನ್ ವೆಸ್ಟ್ ಎಂಡ್‌, ಎಯು ಕ್ಲೈರ್‌ ಮತ್ತು ಚೈನಾಟೌನ್) ಒಟ್ಟು ಜನಸಂಖ್ಯೆಯು ಕೇವಲ 12,600ರಷ್ಟಿತ್ತು. ಇದಕ್ಕೆ ಹೆಚ್ಚುವರಿಯಾಗಿ, ಬೆಲ್ಟ್‌ಲೈನ್‌ ನಗರಮಧ್ಯ ಭಾಗದ ದಕ್ಷಿಣಕ್ಕೆ 17,200ನಷ್ಟು ಹಾಗೂ ಸುತ್ತಮುತ್ತಲ ಒಟ್ಟು 30,000ರಷ್ಟು ಜನಸಂಖ್ಯೆಯನ್ನು ಹೊಂದಿತ್ತು.
ನಗರದ ಬೆಳವಣಿಗೆಯಿಂದಾಗಿ, ಅದರ ನೈಋತ್ಯ ಗಡಿಪ್ರದೇಶಗಳು ಈಗ ಟ್ಸು ಟಿನಾ ನೇಶನ್ ಇಂಡಿಯನ್ ರಿಸರ್ವ್‌ನ ಹತ್ತಿರದಲ್ಲಿವೆ. ನಗರದ ನೈಋತ್ಯ ಭಾಗದಲ್ಲಿನ ಇತ್ತೀಚಿನ ನಿವಾಸಗಳ ಬೆಳವಣಿಗೆಯು ನಗರದ ಒಳನಾಡಿನೆಡೆಗೆ ಪ್ರಮುಖ ರಸ್ತೆ ನಿರ್ಮಾಣವಾಗುವಂತೆ ಕೋರಿದೆ. ಆದರೆ ಈ ನಿರ್ಮಾಣದ ಬಗ್ಗೆ ಟ್ಸು ಟಿನಾ ಒಂದಿಗಿನ ಸಂಧಾನಗಳಲ್ಲಿನ ಸಮಸ್ಯೆಗಳಿಂದಾಗಿ ಈ ನಿರ್ಮಾಣ ಕಾರ್ಯವು ಇದುವರೆಗ ಆರಂಭವಾಗಿಲ್ಲ.
ಕ್ಯಾಲ್ಗರಿ ಮತ್ತು ಆಲ್ಬರ್ಟಾ ಸಾಂಪ್ರದಾಯಿಕವಾಗಿ ವಾಸಯೋಗ್ಯ ಪ್ರದೇಶಗಳಾಗಿದ್ದರೂ, ಗಣನೀಯ ಪ್ರಮಾಣದ ಬೆಳವಣಿಗೆಯು (ಏಳಿಗೆ ಹೊಂದುತ್ತಿರುವ ಇಂಧನ ಕ್ಷೇತ್ರ ಮತ್ತು ಉತ್ತರದ ಎಣ್ಣೆಮರಳಿನ ಯೋಜನೆಗಳಿಂದಾಗಿ ಉಂಟಾದ) ರಿಯಲ್ ಎಸ್ಟೇಟ್‌ ಮೇಲಿನ ಬೇಡಿಕೆಯು ಹೆಚ್ಚಾಗುವಂತೆ ಮಾಡಿದೆ. ಆದ್ದರಿಂದ ಇತ್ತೀಚೆಗೆ ಕ್ಯಾಲ್ಗರಿಯಲ್ಲಿ ನಿವಾಸಗಳ ಬೆಲೆಯು ಗಮನಾರ್ಹವಾಗಿ ಏರಿದೆ, ಆದರೆ ಇದು 2007ರ ಕೊನೆಯಾರ್ಧದಲ್ಲಿ ಮತ್ತು 2008ರಲ್ಲಿ ಮಂದವಾಗಿತ್ತು. 2006ರ ನವೆಂಬರ್‌ನ ಪ್ರಕಾರ, ಕ್ಯಾಲ್ಗರಿಯು ಕೆನಡಾದಲ್ಲೇ ವಾಣಿಜ್ಯ/ನಗರಮಧ್ಯದದ ಕಛೇರಿಗಳಿಗೆ ಅತ್ಯಂತ ಹೆಚ್ಚು ದುಬಾರಿ ನಗರವಾಗಿದೆ ಮತ್ತು ವಾಸಯೋಗ್ಯ ರಿಯಲ್ ಎಸ್ಟೇಟ್‌ಗೆ ಎರಡನೇ (ವ್ಯಾನ್ಕೂವರ್‌ನ ನಂತರ) ಅತ್ಯಂತ ಹೆಚ್ಚು ದುಬಾರಿ ನಗರವಾಗಿದೆ. ಇಲ್ಲಿನ ಜೀವನನಿರ್ವಹಣಾ ವೆಚ್ಚ ಮತ್ತು ಹಣದುಬ್ಬರವು ಈಗ ರಾಷ್ಟ್ರದಲ್ಲೇ ಅತ್ಯಂತ ಹೆಚ್ಚಾಗಿದೆ, 2007ರ ಎಪ್ರಿಲ್‌ನ ಅಂಕಿಅಂಶಗಳು ಇಲ್ಲಿನ ಹಣದುಬ್ಬರವು 6%ನಷ್ಟು ವೇಗದಲ್ಲಿ ಏರುತ್ತಿದೆ ಎಂದು ತೋರಿಸಿವೆ.
2008ರ ಮಾರ್ಚ್‌ನಲ್ಲಿ, ಸಿಟಿ ಕೌನ್ಸಿಲ್‌ ತೆರಪಿಲ್ಲದ-ವಿದ್ಯುನ್ಮಂಡಲದ ದೂರದರ್ಶನ ಕಣ್ಗಾವಲಿನ ಕ್ಯಾಮರಾಗಳನ್ನು ಪರೀಶಿಲಿಸಲು ಒಂದು ಪ್ರಾಯೋಗಿಕ ಯೋಜನೆಯನ್ನು ಅಂಗೀಕರಿಸಿತು. ಒಟ್ಟು ಹದಿನಾರು CCTV ಕ್ಯಾಮರಾಗಳನ್ನು ನಗರ ಮಧ್ಯದ ಮೂರು ಸ್ಥಳಗಳಲ್ಲಿ ಅಳವಡಿಸಲಾಗಿದೆ. ಅವು ಈಸ್ಟ್ ವಿಲೇಜ್ ಮತ್ತು ಸ್ಟೀಫನ್ ಅವೆನ್ಯೂ ಮಾಲ್‌ವರೆಗೂ ಹರಡಿದವು. ಈ ಯೋಜನೆಯು 2009ರ ಆರಂಭದಲ್ಲಿ ಪ್ರಾರಂಭಗೊಂಡಿತು, ಇದನ್ನು ಪ್ರಾಥಮಿಕವಾಗಿ ಆನಿಮಲ್ ಆಂಡ್ ಬೈಲಾ ಸರ್ವಿಸಸ್ ನಿರ್ವಹಿಸಿತು.
ಉತ್ತರ ಅಮೆರಿಕಾದ ಇತರ ನಗರಗಳಿಗೆ ಹೋಲಿಸಿದರೆ ಈ ನಗರವು ತುಲನಾತ್ಮಕವಾಗಿ ಕಡಿಮೆ ಪ್ರಮಾಣದ ಅಪರಾಧಗಳನ್ನು ಹೊಂದಿದ್ದರೂ, ಗ್ಯಾಂಗುಗಳು ಮತ್ತು ಮಾದಕ-ದ್ರವ್ಯಗಳಿಗೆ ಸಂಬಂಧಿಸಿದ ಅಪರಾಧಗಳು ಇತ್ತೀಚಿನ ಆರ್ಥಿಕ ಬೆಳವಣಿಗೆಯೊಂದಿಗೆ ಹೆಚ್ಚಾಗಿವೆ. 2009ರಲ್ಲಿ 62 ಹೆಚ್ಚುವರಿ ಪೋಲೀಸ್ ಅಧಿಕಾರಿಗಳನ್ನು ನಗರಮಧ್ಯ ಭಾಗದಲ್ಲಿ ನಡಿಗೆ-ಗಸ್ತು-ದಳಗಳಾಗಿ ಸಜ್ಜುಗೊಳಿಸಲಾಗಿದೆ.
ಸೋದರಿ-ನಗರಗಳು
ಕ್ಯಾಲ್ಗರಿ ನಗರವು ಆರು ನಗರಗಳೊಂದಿಗೆ ಒಪ್ಪಂದಗಳನ್ನು ಜತೆಗೂಡಿಸುವುದರಲ್ಲಿ ಸಾಂಸ್ಕೃತಿಕ ಮತ್ತು ಶೈಕ್ಷಣಿಕ ಪಾಲುದಾರಿಕೆ ಮತ್ತು ವ್ಯಾಪಾರ ಅಭಿವೃದ್ಧಿ ಯೋಜನೆಗಳನ್ನು ನಿರ್ವಹಿಸುತ್ತದೆ:
ಹೊರಗಿನ ಕೊಂಡಿಗಳು
ವರ್ಗ:ಕ್ಯಾಲ್ಗರಿ ವರ್ಗ:ಚಳಿಗಾಲದ ಒಲಿಂಪಿಕ್‌ ಕ್ರೀಡಾಕೂಟಗಳ ಆತಿಥ್ಯ ವಹಿಸಿದ ನಗರಗಳು ವರ್ಗ:1884ರಲ್ಲಿ ಸ್ಥಾಪಿಸಲ್ಪಟ್ಟ ಜನನಿಬಿಡ ಸ್ಥಳಗಳು ವರ್ಗ:ಹಡ್ಸನ್ಸ್ ಬೇ ಕಂಪನಿಯ ವ್ಯಾಪಾರ ಕೇಂದ್ರಗಳು
ಯಾರ್ಕ್‌ಷೈರ್
ಯಾರ್ಕ್‌ಷೈರ್ ಉತ್ತರ ಇಂಗ್ಲೆಂಡ್‌ನ ಐತಿಹಾಸಿಕ ಕೌಂಟಿಯಾಗಿದ್ದು, ಯುನೈಟೆಡ್ ಕಿಂಗ್ಡಮ್‌ನಲ್ಲಿ ಅತೀ ದೊಡ್ಡದಾಗಿದೆ. ಇತರ ಇಂಗ್ಲೀಷ್ ಕೌಂಟಿಗಳಿಗೆ ಹೋಲಿಸಿದರೆ ಗಾತ್ರದಲ್ಲಿ ದೊಡ್ಡದಾಗಿರುವುದರಿಂದ, ಅದರ ಕಾರ್ಯನಿರ್ವಹಣೆಗಳನ್ನು ಉಪವಿಭಾಗಗಳು ಕಾಲಾವಧಿಯಲ್ಲಿ ಕೈಗೊಳ್ಳುತ್ತವೆ. ಅವು ಕೂಡ ಆವರ್ತಕ ಸುಧಾರಣೆಗೆ ಒಳಗಾಗುತ್ತವೆ. ಈ ಬದಲಾವಣೆಗಳ ಉದ್ದಕ್ಕೂ, ಯಾರ್ಕ್‌ಷೈರ್ ಬೌಗೋಳಿಕ ಪ್ರದೇಶ ಮತ್ತು ಸಾಂಸ್ಕೃತಿಕ ಸ್ಥಳವಾಗಿ ಮಾನ್ಯತೆ ಪಡೆಯುವುದನ್ನು ಮುಂದುವರಿಸಿದೆ. ಯಾರ್ಕ್‌ಷೈರ್ ಹೆಸರು ಯುನೈಟೆಡ್ ಕಿಂಗ್ಡಮ್‌ನಾದ್ಯಂತ ಪರಿಚಿತವಾಗಿದ್ದು, ಈ ಹೆಸರು ಚೆನ್ನಾಗಿ ಅರ್ಥವಾಗುತ್ತದೆ. ಮಾಧ್ಯಮ ಮತ್ತು ಮಿಲಿಟರಿಯಲ್ಲಿ ಸಮಾನ ಬಳಕೆಯಲ್ಲಿದ್ದು, ನಾಗರಿಕ ಆಡಳಿತದ ಪ್ರಸಕ್ತ ಪ್ರದೇಶಗಳ ಹೆಸರುಗಳಾದ ಯಾರ್ಕ್‌ಷೈರ್ ಮತ್ತು ಹಂಬರ್ ಹಾಗೂ ವೆಸ್ಟ್ ಯಾರ್ಕ್‌ಷೈರ್‌ನಲ್ಲಿ ಕೂಡ ಕಾಣಿಸಿಕೊಂಡಿದೆ.
ಸ್ಥಳನಾಮ ಅಧ್ಯಯನ
ಯಾರ್ಕ್‌ಷೈರ್ ಕೌಂಟಿಯು ಯಾರ್ಕ್(ಉಚ್ಚರಿತ)ನಗರದ ಷೈರ್(ಕೌಂಟಿಯ ಆಡಳಿತ ಪ್ರದೇಶ) ಅಥವಾ ಯಾರ್ಕ್`ಸ್ ಷೈರ್ ಆಗಿರುವುದರಿಂದ ಕೌಂಟಿ ಆಫ್ ಯಾರ್ಕ್‌ಷೈರ್ ಹಾಗೆ ಹೆಸರನ್ನು ಪಡೆದಿದೆ. "ಯಾರ್ಕ್" ನಗರದ ವೈಕಿಂಗ್ ಹೆಸರು ಜಾರ್ವಿಕ್‌ನಿಂದ ಬಂದಿದೆ. "ಷೈರ್" ಹಳೆಯ ಇಂಗ್ಲೀಷ್ ಸ್ಕರ್‌ನಿಂದ ಹುಟ್ಟಿಕೊಂಡಿದ್ದು, ಷಿಯರ್‌ಗೆ ಸಂಬಂಧಿಸಿದ್ದೆಂದು ಕಾಣುತ್ತದೆ. ಏಕೆಂದರೆ ಷಿಯರ್ ಭೂಮಿಯ ವಿಭಾಗವಾಗಿದೆ. "ಷೈರ್" ಉತ್ತರ ಪ್ರತ್ಯಯವನ್ನು ಸ್ಥಳೀಯವಾಗಿ "ಷರ್" ಎಂದು ಉಚ್ಚರಿಸಲಾಗುತ್ತದೆ. ಅಥವಾ ಸಾಂದರ್ಭಿಕವಾಗಿ "ಷಿಯರ್‌"ನ ಸಮಾನೋಚ್ಚಾರಣ ಪದದಂತೆ ಉಚ್ಚರಿಸಲಾಗುತ್ತದೆ.
ಸೆಲ್ಟಿಕ್ ಬುಡಕಟ್ಟುಗಳು
ಯಾರ್ಕ್‌ಷೈರ್ ಮುಂಚಿನ ನಿವಾಸಿಗಳು ಸೆಲ್ಟ್‌ಗಳಾಗಿದ್ದು, ಅವರು ಎರಡು ಪ್ರತ್ಯೇಕ ಬುಡಕಟ್ಟುಗಳಾದ ಬ್ರಿಗಾಂಟೆಸ್ ಮತ್ತು ಪಾರಿಸಿ ರಚಿಸಿದ್ದಾರೆ. ನಂತರ ಸಂಪೂರ್ಣ ನಾರ್ತ್ ರೈಡಿಂಗ್ ಆಫ್ ಯಾರ್ಕ್‌ಷೈರ್ ಮತ್ತು ವೆಸ್ಟ್ ರೈಡಿಂಗ್ ಆಫ್ ಯಾರ್ಕ್‌ಷೈರ್‌ ಆಗಿರುವ ಪ್ರದೇಶವನ್ನು ಬ್ರಿಗಾಂಟೆಸ್ ನಿಯಂತ್ರಿಸುತ್ತಿದ್ದರು. ಬುಡಕಟ್ಟು ಬಹುತೇಕ ಉತ್ತರ ಇಂಗ್ಲೆಂಡ್ ಮತ್ತು ಇಂಗ್ಲೆಂಡ್‌ನ ಯಾವುದೇ ಸೆಲ್ಟಿಕ್ ಬುಡಕಟ್ಟಿಗಿಂತ ಹೆಚ್ಚಿನ ಪ್ರದೇಶವನ್ನು ನಿಯಂತ್ರಿಸಿತು. ಅವರ ಒಳನಾಡಾಗಿ ಯಾರ್ಕ್‌ಷೈರ್ ಪ್ರದೇಶವಿರುವುದಕ್ಕೆ ಇಸುರಿಯಂ ಬ್ರಿಗಾಂಟಂ (ಈಗ ಆಲ್ಡ್‌ಬರೊ ಎಂದು ಹೆಸರಾಗಿದೆ)ರೋಮನ್ ಆಳ್ವಿಕೆಯಲ್ಲಿ ಅವರ ಸಿವಿಟಾಸ್ ‌ನ ರಾಜಧಾನಿ ಪಟ್ಟಣವಾಗಿದ್ದು ಸಾಕ್ಷ್ಯ ಒದಗಿಸುತ್ತದೆ. ಜಿಯೋಗ್ರಾಫಿಯಾ ದಲ್ಲಿ ಕ್ಲಾಡಿಯಸ್ ತೊಲೆಮಾಸ್ ವರ್ಣಿಸಿದ ಒಂಬತ್ತು ಬ್ರಿಗಾಂಟಿಯನ್ ಪೊಲೈಸ್ ‌ನಲ್ಲಿ ಆರು ಐತಿಹಾಸಿಕ ಕೌಂಟಿಯಲ್ಲಿರುತ್ತದೆ. ಈಸ್ಟ್ ರೈಡಿಂಗ್ ಆಫ್ ಯಾರ್ಕ್‌ಷೈರ್ ಪ್ರದೇಶವನ್ನು ನಿಯಂತ್ರಿಸುವ ಪ್ಯಾರಿಸಿ, ಲುಟೇಶಿಯ ಪ್ಯಾರಿಸಿಯೋರಂ, ಗಾಲ್‌(ಈಗ ಫ್ರಾನ್ಸ್‌ನ ಪ್ಯಾರಿಸ್ ಎಂದು ಪರಿಚಿತವಾಗಿದೆ)ನ ಪ್ಯಾರಿಸಿಗೆ ಸಂಬಂಧ ಹೊಂದಿರಬಹುದು. ಅವರ ರಾಜಧಾನಿಯು ಪೆಟುಯಾರಿಯದಲ್ಲಿದ್ದು, ಹಂಬರ್ ಅಳಿವೆಗೆ ಸಮೀಪದಲ್ಲಿದೆ. ಬ್ರಿಟನ್ ವಿರುದ್ಧ ರೋಮನ್ ವಿಜಯವು ೪೩ನೇ AD ಯಲ್ಲಿ ಆರಂಭವಾಯಿತು. ಆದಾಗ್ಯೂ,ಬ್ರಿಗಾಂಟೆಸ್ ವಿಸ್ತರಿತ ಅವಧಿವರೆಗೆ ರೋಮ್‌ನ ಅಧೀನ ರಾಜ್ಯವಾಗಿ ಅವರ ಪ್ರಭುತ್ವದ ನಿಯಂತ್ರಣದಲ್ಲಿ ಉಳಿದಿತ್ತು. ಬ್ರಿಗಾಂಟಿನ್ ರಾಣಿ ಕಾರ್ಟಿಮಂಡುವ ಮತ್ತು ಅವಳ ಪತಿ ವೆನುಷಿಯಸ್ ಆಳ್ವಿಕೆ ನಡೆಸುತ್ತಿದ್ದರು. ಆರಂಭಿಕವಾಗಿ, ಈ ಪರಿಸ್ಥಿತಿಯು ರೋಮನ್ನರು ಮತ್ತು ಬ್ರಿಗಾಂಟೆಸ್ ಇಬ್ಬರಿಗೂ ಹೊಂದಿಕೆಯಾಗಿದ್ದು, ಬ್ರಿಗಾಂಟೆಸ್ ಬ್ರಿಟನ್‌ನ ಅತ್ಯಂತ ಮಿಲಿಟರಿ ಬುಡಕಟ್ಟು ಜನಾಂಗವೆಂದು ಹೆಸರಾಗಿದೆ.
ರೋಮನ್ ಯಾರ್ಕ್‌ಷೈರ್
ರಾಣಿ ಕಾರ್ಟಿಮಾಂಡುವಾ ತನ್ನ ಪತಿ ವೆನುಷಿಯಸ್‌ನ ರಕ್ಷಾಕವಚ ಧಾರಕ ವೆಲ್ಲೊಕ್ಯಾಟಸ್‌‌ಗಾಗಿ ಪತಿಯನ್ನು ಅಗಲಿದಳು. ಇದು ಘಟನೆಗಳ ಸರಪಣಿಗೆ ದಾರಿಕಲ್ಪಿಸಿ, ಯಾರ್ಕ್‌ಷೈರ್ ಪ್ರದೇಶದ ನಿಯಂತ್ರಣವನ್ನು ಬದಲಿಸಿತು. ರೋಮನ್ನರ ಜತೆ ಉತ್ತಮ ಸಂಬಂಧದ ಕಾರಣದಿಂದಾಗಿ ಕಾರ್ಟಿಮಂಡುವಾಗೆ ರಾಜಪ್ರಭುತ್ವದ ನಿಯಂತ್ರಣ ಸಾಧಿಸಲು ಸಾಧ್ಯವಾಯಿತು. ಆದಾಗ್ಯೂ, ಅವಳ ಮಾಜಿ ಪತಿ ಅವಳ ವಿರುದ್ಧ ಮತ್ತು ರೋಮನ್ ಮಿತ್ರಕೂಟಗಳ ವಿರುದ್ಧ ಬಂಡಾಯ ರೂಪಿಸಿದ. ಎರಡನೇ ಪ್ರಯತ್ನದಲ್ಲಿ, ವೆನುಷಿಯಸ್ ರಾಜಪ್ರಭುತ್ವವನ್ನು ವಶಪಡಿಸಿಕೊಂಡ. ಆದರೆ ರೋಮನ್ನರು ಜನರಲ್ ಪೆಟಿಲ್ಲಿಯಸ್ ಸೆರಿಯಾಲಿಸ್ ನೇತೃತ್ವದಲ್ಲಿ ಕ್ರಿ.ಶ. ೭೧ ರಲ್ಲಿ ಬ್ರಿಗಾಂಟೆಸ್‌‌ ಜಯಿಸಿದರು.
ರೋಮನ್ ಆಳ್ವಿಕೆಯಲ್ಲಿ, ಪ್ರದೇಶದ ಹೆಚ್ಚಿನ ವೈಲಕ್ಷ್ಯಣ್ಯ ಮುಂದುವರಿಯಿತು. ಎಬೋರಾಕಂನ ಗೋಡೆಗಳ ನಗರ(ಈಗ ಯಾರ್ಕ್ ಎಂದು ಹೆಸರಾಗಿದೆ)ಈಗ ಬ್ರಿಟಾನಿಯ ಇನ್ಫೀರಿಯರ್ ರಾಜಧಾನಿ ಮತ್ತು ಸರ್ವ ರೋಮನ್ ಬ್ರಿಟನ್ ಜಂಟಿ ರಾಜಧಾನಿಯಾಗಿ ಹೆಸರಾಗಿದೆ. ಚಕ್ರವರ್ತಿ ಸೆಪ್ಟಿಮಸ್ ಸೆವೆರಸ್ ಸಾವಿಗೆ ಮುನ್ನ, ಎರಡು ವರ್ಷಗಳ ಅವಧಿಯಲ್ಲಿ ರೋಮನ್ ಸಾಮ್ರಾಜ್ಯವನ್ನು ಎಬೋರಾಕಂನಿಂದ ಅವನು ಆಳ್ವಿಕೆ ನಡೆಸುತ್ತಿದ್ದ.
ಇನ್ನೊಬ್ಬ ಚಕ್ರವರ್ತಿ ಕಾನ್‌ಸ್ಟಾನ್‌ಷಿಯಸ್ ಕ್ಲೋರಸ್ ಯಾರ್ಕ್‌ಷೈರ್‌ಗೆ ಭೇಟಿಯ ಕಾಲದಲ್ಲಿ ಕ್ರಿ.ಶ. ೩೦೬ ರಲ್ಲಿ ನಿಧನನಾದ. ಇದರಿಂದ ಅವನ ಪುತ್ರ ಕಾನ್‌ಸ್ಟಾನ್‌ಟೈನ್ ದಿ ಗ್ರೇಟ್ ನಗರದಲ್ಲಿ ಚಕ್ರವರ್ತಿ ಎಂದು ಘೋಷಿಸಿಕೊಂಡ. ಕ್ರೈಸ್ತ ಧರ್ಮಕ್ಕೆ ಅವನ ಕೊಡುಗೆಗಳಿಂದ ಖ್ಯಾತಿ ಗಳಿಸಿದ. ೫ನೇ ಶತಮಾದ ಪೂರ್ವದಲ್ಲಿ ಕೊನೆಯ ಸಕ್ರಿಯ ರೋಮನ್ ಪಡೆಗಳ ಹಿಂದೆಗೆತದಿಂದ ರೋಮನ್ ಆಳ್ವಿಕೆ ಅಂತ್ಯಗೊಂಡಿತು. ಈ ಹಂತದಲ್ಲಿ, ಸಾಮ್ರಾಜ್ಯವು ಭಾರೀ ಕುಸಿತವನ್ನು ಅನುಭವಿಸಿತು.
ಎರಡನೇ ಸೆಲ್ಟಿಕ್ ಅವಧಿ ಮತ್ತು ಏಂಜಲ್ಸ್
ರೋಮನ್ನರು ಬಿಟ್ಟುಹೋದ ನಂತರ, ಸಣ್ಣ ಸೆಲ್ಟಿಕ್ ಪ್ರಭುತ್ವಗಳು ಯಾರ್ಕ್‌ಷೈರ್‌ನಲ್ಲಿ ಎದ್ದುನಿಂತವು; ಯಾರ್ಕ್ ಸುತ್ತ ಎಬ್ರಾಕ್ ಪ್ರಭುತ್ವ ಮತ್ತು ವೆಸ್ಟ್ ಯಾರ್ಕ್‌ಷೈರ್‌‌ನಲ್ಲಿ ಎಲ್ಮೆಟ್ ಪ್ರಭುತ್ವ ಗಮನಾರ್ಹವಾಗಿದೆ. ಎಲ್ಮೆಟ್ ನಾರ್ತಂಬ್ರಿಯನ್ ಏಂಜಲ್ಸ್‌ನಿಂದ ೭ನೇ ಶತಮಾನದ ಪೂರ್ವದವರೆಗೆ ಸ್ವತಂತ್ರವಾಗಿ ಉಳಿಯಿತು. ನಾರ್ತ್‌ಅಂಬ್ರಿಯದ ಎಡ್ವಿನ್ ರಾಜ ಕೊನೆಯ ರಾಜ ಸರ್ಟಿಕ್‌ನನ್ನು ಉಚ್ಚಾಟಿಸಿ, ಪ್ರದೇಶವನ್ನು ಸೇರಿಸಿಕೊಂಡ. ಮಹಾನ್ ವಿಸ್ತರಣೆಯಲ್ಲಿ, ನಾರ್ತ್‌ಅಂಬ್ರಿಯ ಐರಿಷ್ ಸಮುದ್ರದಿಂದ ಉತ್ತರ ಸಮುದ್ರವರೆಗೆ ವಿಸ್ತರಿಸಿತು. ದಕ್ಷಿಣ ಯಾರ್ಕ್‌ಷೈರ್‌ನಲ್ಲಿ ಎಡಿನ್‌ಬರ್ಗ್‌ನಿಂದ ಹಲ್ಲಾಮ್‌ಷೈರ್‌ವರೆಗೆ ವಿಸ್ತರಿಸಿತು.
ಜಾರ್ವಿಕ್ ಪ್ರಭುತ್ವ
ಡ್ಯಾನಿಷ್ ವೈಕಿಂಗ್‌ರ ಸೇನೆ, ಅದರ ಶತ್ರುಗಳು ಉಲ್ಲೇಖಿಸುವ ಗ್ರೇಟ್ ಹೆಥೆನ್ ಸೇನೆ, ಕ್ರಿ.ಶ.೮೬೬ರಲ್ಲಿ ನಾರ್ಥಂಬ್ರಿಯ ಪ್ರದೇಶದ ಮೇಲೆ ಆಕ್ರಮಣ ಮಾಡಿತು. ಡೇನರು ಜಯಗಳಿಸಿದರು ಮತ್ತು ಈಗಿನ ಆಧುನಿಕ ದಿನದ ಯಾರ್ಕ್ ಎಂದು ಊಹಿಸಿದರು ಮತ್ತು ಅದಕ್ಕೆ ಜಾರ್ವಿಕ್ ಎಂದು ಮರುನಾಮಕರಣ ಮಾಡಿದರು. ಅದೇ ಹೆಸರಿನಲ್ಲಿ ಹೊಸ ಡ್ಯಾನಿಷ್ ರಾಜಪ್ರಭುತ್ವದ ರಾಜಧಾನಿ ನಗರವನ್ನಾಗಿಸಿದರು. ದಕ್ಷಿಣ ನಾರ್ಥಂಬ್ರಿಯದ ಬಹುತೇಕ ಪ್ರದೇಶವು ಈ ರಾಜಪ್ರಭುತ್ವದ ವ್ಯಾಪ್ತಿಯಲ್ಲಿತ್ತು. ಇದು ಸರಿಸುಮಾರು ಮತ್ತಷ್ಟು ಪಶ್ಚಿಮಕ್ಕೆ ವಿಸ್ತರಣೆಯಾಗುವ ಯಾರ್ಕ್‌ಷೈರ್ ಗಡಿಗಳಿಗೆ ಸಮನಾಗಿದೆ.
ಡೇನರು ಇಂಗ್ಲೆಂಡ್‌ನ ಮತ್ತಷ್ಟು ಪ್ರದೇಶವನ್ನು ಗೆದ್ದರು. ಇದು ನಂತರ ಡೇನ್‌ಲಾ ಎಂದು ಹೆಸರಾಯಿತು. ಆದರೆ ಬಹುತೇಕ ಡೇನ್‌ಲಾ ಈಗಲೂ ಇಂಗ್ಲೀಷ್ ನೆಲವಾಗಿದ್ದು, ವೈಕಿಂಗ್ ಅಧಿಪತಿಗಳಿಗೆ ಶರಣಾಗಿದ್ದರೂ, ಇದು ಜಾರ್ವಿಕ್ ಪ್ರಭುತ್ವದಲ್ಲಿತ್ತು. ಮುಖ್ಯನಾಡು ಬ್ರಿಟನ್‌ನಲ್ಲಿ ಎಂದಿಗೂ ಸ್ಥಾಪನೆಯಾಗಿರದ ನಿಜವಾದ ಏಕೈಕ ವೈಕಿಂಗ್ ಪ್ರದೇಶವಾಗಿತ್ತು. ವೈಕಿಂಗ್ ರಾಷ್ಟ್ರಗಳ ವ್ಯಾಪಾರ ಜಾಲದ ಅನುಕೂಲ ಪಡೆದು ರಾಜಪ್ರಭುತ್ವವು ಸಮೃದ್ಧಿ ಹೊಂದಿತು ಮತ್ತು ಬ್ರಿಟಿಷ್ ದ್ವೀಪಗಳು, ವಾಯವ್ಯ ಯುರೋಪ್, ಮೆಡಿಟರೇನಿಯನ್ ಮತ್ತು ಮಧ್ಯಪ್ರಾಚ್ಯದ ಜತೆ ವಾಣಿಜ್ಯ ಸಂಬಂಧಗಳನ್ನು ಸ್ಥಾಪಿಸಿತು.
೮೭೫ರಲ್ಲಿ ಡೇನ್ ಹಾಫ್‌ಡನ್ ರಗ್ನಾರ್‌ಸನ್ ಅವರು ಸ್ಥಾಪಿಸಿದ, ಬಹುತೇಕ ಡ್ಯಾನಿಷ್ ರಾಜರು ಆಳಿದ, ಡ್ಯಾನಿಷ್ ವೈಕಿಂಗ್ ಕುಟುಂಬಗಳು ಮತ್ತು ತರುವಾಯದ ಪೀಳಿಗೆಗಳ ಜನಸಂಖ್ಯೆಯುಳ್ಳ ರಾಜಪ್ರಭುತ್ವದ ನಾಯಕತ್ವವು ಅದರ ಅವನತಿ ಕಾಲದಲ್ಲಿ ನಾರ್ವೇಯನ್ನರ ಕೈಗೆ ಹಸ್ತಾಂತರವಾಯಿತು. ಜಾರ್ವಿಕ್‌ನ ಕೊನೆಯ ಸ್ವತಂತ್ರ ವೈಕಿಂಗ್ ರಾಜನಾಗಿದ್ದ ನಾರ್ವೆಯ ಮಾಜಿ ರಾಜ ಎರಿಕ್ ಬ್ಲಡೇಕ್ಸ್ ವಿಶೇಷವಾಗಿ ಇತಿಹಾಸದಲ್ಲಿ ಗಮನಾರ್ಹ ವ್ಯಕ್ತಿಯಾಗಿದ್ದ. ನಾಯಕತ್ವದತ್ತ ಅವನ ರಕ್ತಪಿಪಾಸೆಯ ನಿಲುವು ನಂತರದ ವರ್ಷಗಳಲ್ಲಿ ಡ್ಯಾನಿಷ್ ನಿವಾಸಿಗಳು ಇಂಗ್ಲೀಷ್ ಸಾರ್ವಬೌಮತ್ವವನ್ನು ಸ್ವೀಕರಿಬೇಕೆಂದು ಮನದಟ್ಟಾಗಲು ಆಂಶಿಕವಾಗಿ ಕಾರಣವಾಯಿತು.
ಸುಮಾರು ೧೦೦ ವರ್ಷಗಳ ಲವಲವಿಕೆಯ ಅಸ್ತಿತ್ವದ ನಂತರ ಜಾರ್ವಿಕ್ ರಾಜಪ್ರಭುತ್ವ ಅಂತ್ಯಗೊಂಡಿತು. ವೆಸೆಕ್ಸ್ ರಾಜಪ್ರಭುತ್ವ ಈಗ ಉಚ್ಚ ಹಂತದಲ್ಲಿತ್ತು ಮತ್ತು ಉತ್ತರದಲ್ಲಿ ಅದರ ಪ್ರಾಬಲ್ಯವನ್ನು ಸ್ಥಾಪಿಸಿ, ನಾರ್ಥಂಬ್ರಿಯದಲ್ಲಿ ಪುನಃ ಯಾರ್ಕ್‌ಷೈರ್‌ನ್ನು ಉಳಿಸಿತು. ಇದು ಪ್ರತ್ಯೇಕ ರಾಜಪ್ರಭುತ್ವಕ್ಕೆ ಬದಲಾಗಿ ಬಹುತೇಕ ಸ್ವತಂತ್ರ ಅರ್ಲ್ ಆಧಿಪತ್ಯವಾಗಿ ಕೆಲವು ಪ್ರಮಾಣದ ಸ್ವಾಯತ್ತೆಯನ್ನು ಉಳಿಸಿಕೊಂಡಿತು. ವೆಸೆಕ್ಸ್ ಇಂಗ್ಲೆಂಡ್ ರಾಜರು ಯಾರ್ಕ್‌ಷೈರ್ ನಾರ್ಸ್ ಸಂಪ್ರದಾಯಗಳನ್ನು ಗೌರವಿಸಿದ ಖ್ಯಾತಿ ಪಡೆದರು ಮತ್ತು ಕಾನೂನು ನಿರ್ವಹಣೆಯನ್ನು ಸ್ಥಳೀಯ ಶ್ರೀಮಂತ ವರ್ಗದ ಕೈಯಲ್ಲಿ ಉಳಿಸಿದರು.
ನಾರ್ಮನ್ ವಿಜಯ
ಕ್ರಿ.ಶ.೧೦೬೬ರಲ್ಲಿ ಬ್ಯಾಟಲ್ ಆಫ್ ಹೇಸ್ಟಿಂಗ್ಸ್‌ಗೆ ದಾರಿ ಕಲ್ಪಿಸಿದ ತಕ್ಷಣದ ವಾರಗಳಲ್ಲಿ, ಇಂಗ್ಲೆಂಡ್‌ನ ಹೆರಾಲ್ಡ್ II ಯಾರ್ಕ್‌ಷೈರ್ ಘಟನೆಗಳಿಂದ ದುಗುಡಗೊಂಡರು. ಅವರ ಸೋದರ ಟಾಸ್ಟಿಗ್ ಮತ್ತು ನಾರ್ವೆ ರಾಜ ಹೆರಾಲ್ಡ್ ಹಾರ್ಡ್‌ರಾಡಾ ಫಲ್ಫೋರ್ಡ್ ಕದನದಲ್ಲಿ ವಿಜಯ ಗಳಿಸಿ ಉತ್ತರದಲ್ಲಿ ಯಾರ್ಕ್‌ಷೈರ್ ಸ್ವಾಧೀನಕ್ಕೆ ಯತ್ನಿಸಿದರು. ಇಂಗ್ಲೆಂಡ್ ರಾಜ ಉತ್ತರಕ್ಕೆ ದಂಡಯಾತ್ರೆ ಹೊರಟ ಮತ್ತು ಬ್ಯಾಟಲ್ ಆಫ್ ಸ್ಟಾಮ್‌ಪೋರ್ಡ್ ಬ್ರಿಜ್‌ನಲ್ಲಿ ಎರಡು ಸೇನೆಗಳು ಸಂಧಿಸಿದವು. ಟೋಸ್ಟಿಗ್ ಮತ್ತು ಹಾರ್ಡ್‌ರಾಡಾ ಇಬ್ಬರನ್ನೂ ಹತ್ಯೆ ಮಾಡಲಾಯಿತು ಮತ್ತು ಅವರ ಸೇನೆಯು ನಿರ್ಣಾಯಕವಾಗಿ ಸೋಲಪ್ಪಿತು. ಆದಾಗ್ಯೂ, ಹೆರಾಲ್ಡ್ ಗಾಡ್‌ವಿನ್ಸನ್ ವಿಲಿಯಂ ದಿ ಕನ್ಕ್ವೈರರ್ ಬೀಡುಬಿಟ್ಟಿರುವ ದಕ್ಷಿಣಕ್ಕೆ ತನ್ನ ಸೇನೆಯನ್ನು ತಕ್ಷಣವೇ ಪುನಃ ತರಬೇಕಾಯಿತು. ಹೇಸ್ಟಿಂಗ್ಸ್‌ನಲ್ಲಿ ರಾಜನು ಸೋಲಪ್ಪಿದ ಮತ್ತು ಇದು ಇಂಗ್ಲೆಂಡ್ ಮೇಲೆ ನಾರ್ಮನ್ ಜಯಕ್ಕೆ ದಾರಿಕಲ್ಪಿಸಿತು.
ಉತ್ತರದ ಜನರು ಕ್ರಿ.ಶ.೧೦೬೯ರ ಸೆಪ್ಟೆಂಬರ್‌ನಲ್ಲಿ ಡೆನ್ಮಾರ್ಕ್‌ನ ಸ್ವೇನ್ II ನನ್ನು ಸೇರಿಸಿಕೊಂಡು ನಾರ್ಮನ್ಸ್ ವಿರುದ್ಧ ಬಂಡಾಯವೆದ್ದರು. ಅವರ ಯಾರ್ಕ್ ವಾಪಸು ತೆಗೆದುಕೊಳ್ಳಲು ಪ್ರಯತ್ನಿಸಿದರು. ಆದರೆ ನಾರ್ಮನ್ನರು ಅದನ್ನು ವಶಕ್ಕೆ ತೆಗೆದುಕೊಳ್ಳಲು ಸಾಧ್ಯವಾಗುವ ಮುಂಚೆಯೇ ನಾರ್ಮನ್ನರು ಅದನ್ನು ಸುಟ್ಟುಹಾಕಿದರು. ನಂತರದ ಘಟನೆಯು ವಿಲಿಯಂ ಆದೇಶಿಸಿದ ಹ್ಯಾರಿಯಿಂಗ್ ಆಫ್ ದಿ ನಾರ್ತ್ ಆಗಿತ್ತು. ಯಾರ್ಕ್‌ನಿಂದ ಡರ್‌ಹ್ಯಾಂವರೆಗೆ ಬೆಳೆಗಳು, ಸಾಕುಪ್ರಾಣಿಗಳು ಮತ್ತು ಕೃಷಿ ಸಾಮಗ್ರಿಗಳನ್ನು ನಾಶಮಾಡಲಾಯಿತು. ಪಟ್ಟಣಗಳ ನಡುವೆ ಅನೇಕ ಗ್ರಾಮಗಳನ್ನು ಸುಡಲಾಯಿತು ಮತ್ತು ಸ್ಥಳೀಯ ಉತ್ತರವಾಸಿಗಳನ್ನು ಮನಬಂದಂತೆ ಹತ್ಯೆಮಾಡಲಾಯಿತು. ನಂತರದ ಚಳಿಗಾಲದಲ್ಲಿ, ಕುಟುಂಬಗಳು ಹಸಿವಿನಿಂದ ಸತ್ತವು ಮತ್ತು ಚಳಿ ಮತ್ತು ಹಸಿವಿನಿಂದಾಗಿ ಸಾವಿರಾರು ರೈತರು ಸಾವಪ್ಪಿದರು. ಉತ್ತರದಿಂದ ೧೦೦,೦೦೦ಕ್ಕಿಂತ ಹೆಚ್ಚು ಜನರು ಹಸಿವಿನಿಂದ ಸತ್ತಿದ್ದಾರೆಂದು ಆರ್ಡರಿಕ್ ವಿಟಾಲಿಸ್ ಅಂದಾಜು ಮಾಡಿದ್ದಾರೆ.
ನಂತರದ ಶತಮಾನಗಳಲ್ಲಿ ಅನೇಕ ಅಬ್ಬೆ ಮತ್ತು ಪ್ರಯರಿಗಳನ್ನು ಯಾರ್ಕ್‌ಷೈರ್‌ನಲ್ಲಿ ನಿರ್ಮಿಸಲಾಯಿತು. ನಾರ್ಮನ್ ಭೂಮಾಲೀಕರು ಅವರ ಆದಾಯಗಳನ್ನು ಹೆಚ್ಚಿಸಲು ಆಸಕ್ತರಾಗಿದ್ದರು ಮತ್ತು ಬಾರ್ನ್ಸ್‌ಲೇ, ಡಾನ್‌ಕಾಸ್ಟರ್, ಹಲ್,ಲೀಡ್ಸ್, ಸ್ಕಾರ್‌ಬರೊ, ಶೆಫೀಲ್ಡ್ ಮತ್ತಿತರ ಹೊಸ ಪಟ್ಟಣಗಳನ್ನು ಸ್ಥಾಪಿಸಿದರು. ವಿಜಯಕ್ಕೆ ಮುಂಚೆ ಸ್ಥಾಪಿಸಿದ ಪಟ್ಟಣಗಳಲ್ಲಿ, ಬ್ರಿಡ್ಲಿಂಗ್‌ಟನ್, ಪಾಕ್ಲಿಂಗ್‌ಟನ್ ಮತ್ತು ಯಾರ್ಕ್ ಪ್ರಮುಖ ಮಟ್ಟದಲ್ಲಿ ಮುಂದುವರಿಯಿತು. ೧೩೧೫ ಮತ್ತು ೧೩೨೨ರ ವರ್ಷಗಳಲ್ಲಿ ಮಹಾ ಬರಗಾಲಕ್ಕೆ ತುತ್ತಾಗುವ ಮುನ್ನ, ಯಾರ್ಕ್‌ಷೈರ್ ಜನಸಂಖ್ಯೆಯು ವೃದ್ಧಿಯಾಯಿತು.
೧೨ನೇ ಶತಮಾನದ ಪೂರ್ವದಲ್ಲಿ, ಯಾರ್ಕ್‌ಷೈರ್ ಜನರು ಸ್ಕಾಟರ ಜತೆ ನಾರ್ತಲರ್‌ಟನ್‌ನಲ್ಲಿ ಬ್ಯಾಟಲ್ ಆಫ್ ದಿ ಸ್ಟಾಂಡರ್ಡ್‌ನೊಂದಿಗೆ ಹೋರಾಡಬೇಕಾಯಿತು. ಥರ್‌ಸ್ಟಾನ್ ಆಫ್ ಯಾರ್ಕ್ ಆರ್ಕ್‌ಬಿಷಪ್ ನೇತೃತ್ವದಲ್ಲಿ ಇಂಗ್ಲೆಂಡ್ ಪ್ರಭುತ್ವವನ್ನು ಪ್ರತಿನಿಧಿಸಿದ ಯಾರ್ಕ್‌ಷೈರ್ ಸೈನಿಕರು ಹೆಚ್ಚು ಅಸಂಖ್ಯಾತರಾಗಿದ್ದ ಸ್ಕಾಟರನ್ನು ಸೋಲಿಸಿದರು.
ಬ್ಲ್ಯಾಕ್ ಡೆತ್(ಪ್ಲೇಗ್) ೧೩೪೯ರಲ್ಲಿ ಯಾರ್ಕ್‌ಷೈರ್ ತಲುಪಿತು ಮತ್ತು ಜನಸಂಖ್ಯೆಯಲ್ಲಿ ಮೂರನೇ ಒಂದು ಭಾಗವನ್ನು ಬಲಿತೆಗೆದುಕೊಂಡಿತು.
ವಾರ್ಸ್‌ ಆಫ್‌ ದಿ ರೋಸಸ್
ರಾಜ ರಿಚರ್ಡ್ II ೧೩೯೯ರಲ್ಲಿ ಪದಚ್ಯುತರಾದಾಗ, ರಾಜಮನೆತನದ ಹೌಸ್ ಆಫ್ ಪ್ಲಂಟಾಜೆನೆಟ್‌ನ ಎರಡು ಶಾಖೆಗಳಾದ ಹೌಸ್ ಆಫ್ ಯಾರ್ಕ್ ಮತ್ತು ಹೌಸ್ ಆಫ್ ಲಂಕಾಸ್ಟರ್ ನಡುವೆ ವಿರೋಧ ಹೊಮ್ಮಲಾರಂಭಿಸಿತು. ಅಂತರ್ಯುದ್ಧಗಳ ಸರಣಿಯಲ್ಲಿ ಎರಡು ಹೌಸ್‌ಗಳು ಇಂಗ್ಲೆಂಡ್ ಸಿಂಹಾಸನಕ್ಕಾಗಿ ಹೋರಾಡಿದವು. ಇದನ್ನು ಸಾಮಾನ್ಯವಾಗಿ ವಾರ್ಸ್ ಆಫ್ ರೋಸಸ್ ಎನ್ನಲಾಗುತ್ತದೆ. ಯಾರ್ಕ್‌ಷೈರ್‌ನಲ್ಲಿ ಕೆಲವು ಯುದ್ಧಗಳು ನಡೆದವು. ಉದಾಹರಣೆಗೆ ವೇಕ್‌ಫೀಲ್ಡ್ ಮತ್ತು ಟೌಟನ್. ಕೊನೆಯದನ್ನು ಇಂಗ್ಲೀಷ್ ನೆಲದಲ್ಲಿ ಹೋರಾಡಿದ ರಕ್ತಮಯ ಕದನವೆಂದು ಹೆಸರಾಗಿದೆ. ರಿಚರ್ಡ್ III ಕೊನೆಯ ಯಾರ್ಕಿಸ್ಟ್ ರಾಜನಾಗಿದ್ದ.
ಹೌಸ್ ಆಫ್ ಲಂಕಾಸ್ಟರ್‌ನ ಹೆನ್ರಿ ಟ್ಯುಡರ್ ಬಾಸ್ವರ್ಥ್ ಫೀಲ್ಡ್ ಯುದ್ಧದಲ್ಲಿ ರಿಚರ್ಡ್‌ನನ್ನು ಸೋಲಿಸಿ ಹತ್ಯೆಮಾಡಿದ. ಅವನು ನಂತರ ರಾಜ ಹೆನ್ರಿ VII ಎಂದು ಹೆಸರು ಪಡೆದ ಮತ್ತು ಯಾರ್ಕಿಸ್ಟ್ ಎಡ್ವರ್ಡ್ IV ನ ಪುತ್ರಿ ಎಲಿಜಬೆತ್ ಆಫ್ ಯಾರ್ಕ್‌‌ಳನ್ನು ಮದುವೆಯಾಗಿ ಯುದ್ಧಗಳು ಅಂತ್ಯಗೊಂಡವು. ಬಿಳಿಯ ಮತ್ತು ಕೆಂಪು ಬಣ್ಣದ ಎರಡು ಗುಲಾಬಿಗಳು, ಕ್ರಮವಾಗಿ ಯಾರ್ಕ್ ಮತ್ತು ಲಂಕಾಸ್ಟರ್ ಹೌಸ್‌ಗಳ ಲಾಂಛನಗಳಾಗಿದ್ದು, ಜತೆ ಸೇರಿ ಇಂಗ್ಲೆಂಡ್‌‌ನ ಟ್ಯೂಡರ್ ರೋಸ್ ರಚನೆಯಾಯಿತು. ಯಾರ್ಕ್ ಮತ್ತು ಲಂಕಾಸ್ಟರ್ ರಾಯಲ್ ಹೌಸ್‌ಗಳ ನಡುವೆ ವೈರತ್ವವು ಯಾರ್ಕ್‌ಷೈರ್ ಮತ್ತು ಲಂಕಾಷೈರ್ ಕೌಂಟಿಗಳ ನಡುವೆ ವೈರತ್ವವಾಗಿ ಜನಪ್ರಿಯ ಸಂಸ್ಕೃತಿಗೆ ವರ್ಗಾವಣೆಯಾಯಿತು. ಇದು ನಿರ್ದಿಷ್ಟವಾಗಿ ಕ್ರೀಡೆಯಲ್ಲಿ ಬಿಂಬಿತವಾಯಿತು. ಉದಾಹರಣೆಗೆ, ಕೌಂಟಿ ಕ್ರಿಕೆಟ್‌ನಲ್ಲಿ ಆಡಿದ ರೋಸಸ್ ಪಂದ್ಯ ಅಥವಾ ಯಾರ್ಕ್ ಮತ್ತು ಲಂಕಾಸ್ಟರ್ ವಿಶ್ವವಿದ್ಯಾನಿಲಯಗಳ ನಡುವೆ ರೋಸಸ್ ಪಂದ್ಯಾವಳಿಯಲ್ಲಿ ಬಿಂಬಿತವಾಯಿತು.
ಸಂತರು, ಅಂತರ್ಯುದ್ಧ ಮತ್ತು ಜವಳಿ ಕೈಗಾರಿಕೆ
ಹಳೆಯ ಮಾರುಕಟ್ಟೆ ಪಟ್ಟಣಗಳಲ್ಲಿ ಕೇಂದ್ರೀಕೃತವಾಗಿದ್ದ ಮುಂಚಿನ ಗೃಹಕೈಗಾರಿಕೆಯಾಗಿದ್ದ ಉಣ್ಣೆ ಜವಳಿ ಕೈಗಾರಿಕೆಯು ವೆಸ್ಟ್ ರೈಡಿಂಗ್‌ಗೆ ಸ್ಥಳಾಂತರವಾಯಿತು. ಅಲ್ಲಿ ಉದಯೋನ್ಮುಖ ಉದ್ಯಮಿಗಳು ಗಿರಣಿಗಳನ್ನು ಸ್ಥಾಪಿಸಿ, ಪೆನ್ನಿನೆಸ್‍‌ನಿಂದ ಹರಿಯುತ್ತಿದ್ದ ನದಿಗಳು ಮತ್ತು ತೊರೆಗಳನ್ನು ಚಾಲಕಶಕ್ತಿಯಾಗಿ ಬಳಸಿಕೊಂಡು ಅದರಿಂದ ಲಭ್ಯವಾದ ನೀರಿನ ಶಕ್ತಿಯ ಅನುಕೂಲವನ್ನು ಪಡೆದರು. ಸಾಮಾನ್ಯವಾಗಿ ಅಭಿವೃದ್ಧಿಯಾಗುತ್ತಿರುವ ಜವಳಿ ಕೈಗಾರಿಕೆಯು ವೇಕ್‌ಫೀಲ್ಡ್ ಮತ್ತು ಹ್ಯಾಲಿಫ್ಯಾಕ್ಸ್ ಬೆಳವಣಿಗೆಗೆ ನೆರವಾಯಿತು.
ಇಂಗ್ಲೀಷ್ ರಿಫಾರ್ಮೇಷನ್ ಹೆನ್ರಿ VIIIಆಳ್ವಿಕೆಯಲ್ಲಿ ಆರಂಭವಾಯಿತು ಮತ್ತು ೧೫೩೬ರಲ್ಲಿ ಕ್ರೈಸ್ತ ಸನ್ಯಾಸಿಗಳ ನಿವಾಸಗಳ ವಿಸರ್ಜನೆಯಿಂದ ಪ್ರತಿಭಟನಾರ್ಥವಾಗಿ ಯಾರ್ಕ್‌ಷೈರ್‌ನಲ್ಲಿ ಪಿಲಿಗ್ರಿಮೇಜ್ ಆಫ್ ಗ್ರೇಸ್ ಎಂದು ಹೆಸರಾದ ಜನಪ್ರಿಯ ದಂಗೆಗೆ ದಾರಿಕಲ್ಪಿಸಿತು. ಯಾರ್ಕ್‌ಷೈರ್‌ನ ಕೆಲವು ಕ್ಯಾಥೋಲಿಕ್ಕರ ತಂಡ ತಮ್ಮ ಧರ್ಮಾಚರಣೆಯನ್ನು ಮುಂದುವರಿಸಿದರು.ಅವರಲ್ಲಿ ಸಿಕ್ಕಿಬಿದ್ದವರನ್ನು ಎಲಿಜಬೆತ್ I ಆಳ್ವಿಕೆಯಲ್ಲಿ ಮರಣದಂಡನೆಗೆ ಗುರಿಪಡಿಸಲಾಯಿತು.ಅವರಲ್ಲಿ ಒಬ್ಬರು ಯಾರ್ಕ್ ಮಹಿಳೆ ಮಾರ್ಗರೇಟ್ ಕ್ಲಿಥೇರೊ ಆಗಿದ್ದು,ನಂತರ ಸಂತರೆಂದು ಘೋಷಿಸಲಾಯಿತು.
೧೬ ಮತ್ತು ೧೭ನೇ ಶತಮಾನಗಳಲ್ಲಿ ಲೀಡ್ಸ್ ಮತ್ತು ಇತರೆ ಉಣ್ಣೆ ಕೈಗಾರಿಕೆ ಕೇಂದ್ರಿತ ಪಟ್ಟಣಗಳು ಹಡರ್ಸ್‌ಫೀಲ್ಡ್, ಹಲ್ ಮತ್ತು ಶೆಫೀಲ್ಡ್ ಜತೆ ಬೆಳೆಯಲಾರಂಭಿದವು ಮತ್ತು ವೆಸ್ಟ್ ರೈಡಿಂಗ್ ಆಫ್ ಯಾರ್ಕ್‌ಷೈರ್‌ನಲ್ಲಿ ಕಲ್ಲಿದ್ದಲು ಗಣಿಗಾರಿಕೆ ಮೊದಲಿಗೆ ಪ್ರಾಮುಖ್ಯತೆ ಗಳಿಸಿತು. ಕಾಲುವೆಗಳು ಮತ್ತು ಸುಂಕದ ಕಟ್ಟೆ ರಸ್ತೆಗಳನ್ನು ೧೮ನೇ ಶತಮಾನದಲ್ಲಿ ಪರಿಚಯಿಸಲಾಯಿತು. ನಂತರ ಶತಮಾನದಲ್ಲಿ ಖನಿಜ ನೀರಿನಲ್ಲಿ ಗುಣಪಡಿಸುವ ಲಕ್ಷಣಗಳಿವೆ ಎಂದು ಜನರು ನಂಬಿದ್ದರಿಂದ ಹ್ಯಾರೋಗೇಟ್ ಮತ್ತು ಸ್ಕಾರ್‌ಬರೊ‌ನ ಸ್ನಾನದ ಸ್ಥಳದ ಪಟ್ಟಣಗಳು ಕೂಡ ಅಭಿವೃದ್ಧಿಯಾದವು.
ಇಂದಿನ ಯಾರ್ಕ್‌ಷೈರ್
ಎರಡನೇ ವಿಶ್ವ ಯುದ್ಧದ ಸಂದರ್ಭದಲ್ಲಿ ಯಾರ್ಕ್‌ಷೈರ್ RAF ಬಾಂಬರ್ ಕಮಾಂಡ್‌ಗೆ ಮುಖ್ಯ ನೆಲೆಯಾಯಿತು ಮತ್ತು ಕೌಂಟಿಯನ್ನು ಯುದ್ಧದ ಪ್ರಮುಖ ಸ್ಥಾನಕ್ಕೆ ತಂದು ನಿಲ್ಲಿಸಿತು. ೧೯೭೦ರ ದಶಕದಲ್ಲಿ ಪ್ರಮುಖ ಸ್ಥಳೀಯ ಸರ್ಕಾರದ ಸುಧಾರಣೆಗಳು ಯುನೈಟೆಡ್ ಕಿಂಗ್ಡಮ್ಶ್ರಬ್ರಿಟನ್)‌ನಾದ್ಯಂತ ನಡೆಯಿತು. ಕೆಲವು ಬದಲಾವಣೆಗಳು ಜನಪ್ರಿಯವಾಗಿರಲಿಲ್ಲ ಮತ್ತು ವಿವಾದಾತ್ಮಕವಾಗಿ ಯಾರ್ಕ್‌ಷೈರ್ ಮತ್ತು ಅದರ ವಿಭಾಗಗಳು ಸ್ಥಳೀಯ ಸರ್ಕಾರದ ಕಾಯ್ದೆ ೧೯೭೨ರ ಭಾಗವಾಗಿ ೧೯೭೪ರಲ್ಲಿ ಸ್ಥಾನಮಾನವನ್ನು ಕಳೆದುಕೊಂಡಿತು. ಹಂಬರ್‌ಸೈಡ್ ರದ್ದುಮಾಡುವುದರೊಂದಿಗೆ ೧೯೯೬ರಲ್ಲಿ ತಗ್ಗಿದ ಗಡಿಗಳೊಂದಿಗೆ ಈಸ್ಟ್ ರೈಡಿಂಗ್‌ನ್ನು ಸಕ್ರಿಯಗೊಳಿಸಲಾಯಿತು. ಸ್ವಲ್ಪ ಭಿನ್ನ ಗಡಿಗಳೊಂದಿಗೆ, ಸರ್ಕಾರಿ ಕಚೇರಿ ಅಸ್ತಿತ್ವವು ಪ್ರಸಕ್ತ ಯಾರ್ಕ್‌ಷೈರ್ ಬಹುತೇಕ ಪ್ರದೇಶವನ್ನು ಹೊಂದಿದ್ದು, ಇಂಗ್ಲೆಂಡ್‌ನ ಯಾರ್ಕ್‌ಷೈರ್ ಮತ್ತು ಹಂಬರ್ ಪ್ರದೇಶವಾಗಿದೆ. ಈ ಪ್ರದೇಶವು ಲಿಂಕನ್‌ಷೈರ್ ಉತ್ತರ ಭಾಗವನ್ನು ಒಳಗೊಂಡಿದೆ. ಆದರೆ ಸ್ಯಾಡಲ್‌ವರ್ತ್(ಈಗ ಗ್ರೇಟರ್ ಮ್ಯಾಂಚೆಸ್ಟರ್‌ನಲ್ಲಿದೆ), ಬೌಲ್ಯಾಂಡ್ ಅರಣ್ಯ(ಲಂಕಾಷೈರ್), ಸೆಡ್‌ಬರ್ಗ್ ಮತ್ತು ಡೆಂಟ್‌(ಕಂಬ್ರಿಯ), ಅಪ್ಪರ್ ಟೀಸ್‌ಡೇಲ್(ಕೌಂಟಿ ಡರ್ಹಾಮ್) ಮತ್ತು ಮಿಡಲ್ಸ್‌ಬರೊ ಮತ್ತು ರೆಡ್‌ಕಾರ್ ಹಾಗೂ ಕ್ಲೀವ್‌ಲ್ಯಾಂಡ್‌ ಈ ಪ್ರದೇಶದಿಂದ ಹೊರತಾಗಿದೆ.
ನೈಸರ್ಗಿಕ ಮತ್ತು ಬೌಗೋಳಿಕ
ಐತಿಹಾಸಿಕವಾಗಿ, ಯಾರ್ಕ್‌ಷೈರ್ ಉತ್ತರ ಗಡಿಯಲ್ಲಿ ಟೀಸ್ ನದಿ, ಪೂರ್ವ ಗಡಿಯಲ್ಲಿ ನಾರ್ತ್ ಸೀ ತೀರ ಮತ್ತು ದಕ್ಷಿಣ ಗಡಿಯಲ್ಲಿ ಹಂಬರ್ ಎಸ್ಟುಯರಿ ಮತ್ತು ಡಾನ್ ನದಿ ಹಾಗು ಶೀಫ್ ನದಿಗಳಿವೆ. ಪಶ್ಚಿಮ ಗಡಿಯು ಪೆನ್ನೈನ್ ಬೆಟ್ಟಗಳ ಪಶ್ಚಿಮ ಇಳಿಜಾರುಗಳಲ್ಲಿ ಸುತ್ತಿಬಳಸಿ ಸಾಗಿ ಪುನಃ ಟೀಸ್ ನದಿಯನ್ನು ಸಂಧಿಸುತ್ತದೆ. ಕೌಂಟಿ ಡರ್ಹಾಮ್, ಲಿಂಕನ್‌ಷೈರ್, ನಾಟಿಂಗ್‌‌ಹ್ಯಾಮ್ ಷೈರ್, ಡರ್ಬಿಷೈರ್, ಚೆಷೈರ್, ಲಂಕಾಷೈರ್ ಮತ್ತು ವೆಸ್ಟ್‌ಮಾರ್ಲ್ಯಾಂಡ್ರೂಪದಲ್ಲಿ ಅನೇಕ ಇತರೆ ಐತಿಹಾಸಿಕ ಕೌಂಟಿಗಳು ಇದರ ಗಡಿಯಲ್ಲಿವೆ. ಯಾರ್ಕ್‌ಷೈರ್‌ನಲ್ಲಿ ಪ್ರಮುಖ ಸ್ಥಳಾಕೃತಿ ವಿವರಣೆ ಪ್ರದೇಶಗಳು ಮತ್ತು ಅವು ರಚನೆಯಾದ ಬೌಗೋಳಿಕ ಅವಧಿ ನಡುವೆ ಅತೀ ಸಮೀಪದ ಸಂಬಂಧವಿದೆ. ಪಶ್ಚಿಮದಲ್ಲಿ ಬೆಟ್ಟಗಳ ಪೆನ್ನಿ ಸರಣಿಯು ಕಾರ್ಬನಿಫೆರಲ್ ಮೂಲವಾಗಿದ್ದು, ಮಧ್ಯ ಕಣಿವೆ ಪರ್ಮೊ- ಟ್ರಿಯಾಸಿಕ್. ಕೌಂಟಿಯ ಈಶಾನ್ಯದಲ್ಲಿರುವ ನಾರ್ತ್ ಯಾರ್ಕ್ ಮೂರ್ಸ್ ಜುರಾಸಿಕ್ ಯುಗಕ್ಕೆ ಸೇರಿದ್ದು, ಆಗ್ನೇಯಕ್ಕಿರುವ ಯಾರ್ಕ್‌ಷೈರ್ ವಲ್ಡ್ಸ್ ಕ್ರಿಟೇಷಿಯ ಅವಧಿಯ ಸೀಮೆಸುಣ್ಣ ಪದರದ ಒಳಪ್ರದೇಶವನ್ನು ಹೊಂದಿದೆ.
ಯಾರ್ಕ್‌ಷೈರ್ ಅನೇಕ ನದಿಗಳಿಂದ ನೀರು ನಿರ್ಗಮನ ಕಾಲುವೆ ವ್ಯವಸ್ಥೆ ಹೊಂದಿದೆ. ಪಶ್ಚಿಮ ಮತ್ತು ಕೇಂದ್ರ ಯಾರ್ಕ್‌ಷೈರ್‌ನಲ್ಲಿ ಅನೇಕ ನದಿಗಳು ಔಸ್ ನದಿಗೆ ತಮ್ಮ ನೀರನ್ನು ಬರಿದುಮಾಡುತ್ತವೆ. ಆ ನದಿಯು ಹಂಬರ್ ಅಳಿವೆ ಮೂಲಕ ನಾರ್ತ್ ಸೀಯನ್ನು ತಲುಪುತ್ತದೆ. ಔಸ್ ವ್ಯವಸ್ಥೆಯಲ್ಲಿ ಅತ್ಯಂತ ಉತ್ತರಕ್ಕಿರುವ ನದಿಗಳಲ್ಲಿ ಸ್ವೇಲ್ ನದಿಯು ರಿಚ್ಮಂಡ್ ಮೂಲಕ ಹಾದುಹೋಗುವ ಮುನ್ನ ಮೌಬ್ರೆ ಕಣಿವೆಯಲ್ಲಿ ಸುತ್ತುಬಳಸಿ ಸಾಗಿ ಸ್ವೇಲ್‌ಡೇಲ್‌ ಕಣಿವೆಯನ್ನು ಬರಿದುಮಾಡುತ್ತದೆ. ನಂತರ ವೆನ್ಸಲೆ‌ಡೇಲ್‌ನ್ನು ಬರಿದು ಮಾಡುವುದು ಯೂರ್ ನದಿಯಾಗಿದೆ. ಇದು ಬರೋಬ್ರಿಜ್ ಪೂರ್ವದಲ್ಲಿ ಸ್ವೇಲ್ ನದಿಯನ್ನು ಕೂಡುತ್ತದೆ. ನಿಡ್ ನದಿ ಯಾರ್ಕ್‌ಷೈರ್ ಡೇಲ್ಸ್ ರಾಷ್ಟ್ರೀಯ ಉದ್ಯಾನದ ತುದಿಯಲ್ಲಿ ಜನಿಸಿ ಯಾರ್ಕ್ ಕಣಿವೆಯನ್ನು ತಲುಪುವ ಮುನ್ನ ನಿಡ್ಡರ್‌ಡೇಲ್‌ನಲ್ಲಿ ಹರಿಯುತ್ತದೆ.
ಔಸ್ ಗಿಲ್ ಬೆಕ್‌ನಲ್ಲಿ ಯೂರ್ ಜತೆ ಸಂಗಮದ ನಂತರ ನದಿಗೆ ಔಸ್ ಎಂದು ಹೆಸರಿಡಲಾಯಿತು. ವಾರ್ಫ್‌ಡೇಲ್ ಬರಿದುಮಾಡುವ ವಾರ್ಫ್ ನದಿಯು ಕಾವುಡ್‌ನ ಔಸ್‌ನ ಪ್ರವಾಹಕ್ಕೆ ಎದುರಾಗಿ ಹರಿಯುವ ನೀರನ್ನು ಕೂಡುತ್ತದೆ. ನದಿಗಳಾದ ಏರ್ ಮತ್ತು ಕಾಲ್ಡರ್ ಔಸ್ ನದಿಗೆ ದಕ್ಷಿಣದ ಕೊಡುಗೆಗಳಾಗಿದ್ದು, ಅತ್ಯಂತ ದಕ್ಷಿಣದ ಯಾರ್ಕ್‌ಷೈರ್ ಉಪನದಿಯು ಡಾನ್ ನದಿಯಾಗಿದ್ದು, ಅದು ಉತ್ತರಕ್ಕೆ ಹರಿದು ಗೂಲ್‌ನಲ್ಲಿ ಮುಖ್ಯ ನದಿಯನ್ನು ಸೇರುತ್ತದೆ. ಕೌಂಟಿಯ ದೂರದ ಉತ್ತರದಲ್ಲಿ ಟೀಸ್ ನದಿ ಟೀಸ್‌ಡೇಲ್ ಮೂಲಕ ಪೂರ್ವಕ್ಕೆ ಹರಿದು ಮಿಡಲ್ಸ್‌ಬ್ರೋನ ನಾರ್ತ್ ಸೀ ಪ್ರವಾಹದ ದಿಕ್ಕಿನಲ್ಲಿ ತನ್ನ ನೀರನ್ನು ಬರಿದುಮಾಡುತ್ತದೆ. ಸಣ್ಣ ಎಸ್ಕ್ ನದಿಯು ಪಶ್ಚಿಮದಿಂದ ಪೂರ್ವಕ್ಕೆ ನಾರ್ತ್ ಯಾರ್ಕ್‌ ಮೂರ್ಸ್‌ನ ಉತ್ತರದ ಪಾದಕ್ಕೆ ಹರಿದು ಸಮುದ್ರವನ್ನು ವಿಟ್‌ಬೈನಲ್ಲಿ ಸೇರುತ್ತದೆ. ಡೆರ್ವೆಂಟ್ ನದಿಯು ನಾರ್ತ್ ಯಾರ್ಕ್ ಮೂರ್ಸ್‌ನಲ್ಲಿ ಹುಟ್ಟಿ ದಕ್ಷಿಣಕ್ಕೆ ನಂತರ ಉತ್ತರಾಭಿಮುಖವಾಗಿ ಪಿಕರಿಂಗ್ ಕಣಿವೆಯ ಮೂಲಕ ಹರಿದು ನಂತರ ದಕ್ಷಿಣಕ್ಕೆ ತಿರುಗಿ ಯಾರ್ಕ್ ಕಣಿವೆಯ ಪೂರ್ವ ಭಾಗವನ್ನು ಬರಿದುಮಾಡುತ್ತದೆ. ಬಾರ್ಮ್‌ಬಿ ಆನ್ ದಿ ಮಾರ್ಷ್‌ನಲ್ಲಿ ಔಸ್ ನದಿಗೆ ಅದು ಬರಿದಾಗುತ್ತದೆ. ಯಾರ್ಕ್‌ಷೈರ್ ವಲ್ಡ್ಸ್ ಪೂರ್ವದಲ್ಲಿ ಹಲ್ ನದಿಯು ದಕ್ಷಿಣಾಭಿಮುಖವಾಗಿ ಹರಿದು ಕಿಂಗ್‌ಸ್ಟನ್ ಅಪಾನ್ ಹಲ್‌ನಲ್ಲಿ ಹಂಬರ್ ಅಳಿವೆಯನ್ನು ಸೇರುತ್ತದೆ. ಪಶ್ಚಿಮ ಪೆನ್ನೈನ್ಸ್‌‌ಗೆ ರಿಬ್ಬಲ್ ನದಿ ಕೊಡುಗೆ ಸಲ್ಲಿಸುತ್ತದೆ. ಇದು ಪಶ್ಚಿಮಾಭಿಮುಖವಾಗಿ ಐರಿಷ್ ಸಮುದ್ರಕ್ಕೆ ಲಿಥಾಂ ಸೇಂಟ್ ಆನ್ನೆಸ್‌ಗೆ ಸಮೀಪ ಬರಿದಾಗುತ್ತದೆ.